text:
Ukufumana ukusebenza okungenakulibaleka. Abantu abangaphezu kwamawaka angamashumi amahlanu balindela abaququzeleli kwi-konsenti yesithathu yeBallling Stones eBrague. I-Rolling Stones Ikhonsathi yesithathu kwi-Airport ye-Letňany ayithinteli nto. Nangona kunjalo, abanikazi bekitikithi abenzi
Ithegi: cenyana
Labe Dam eŠpindlerův Mlýn
I-Spindleruv Mlyn (isiJamani saseSpindlermühle) ibalulekileyo kwezokhenketho kunye ne-ski resort kwiiNtaba. I dolophu yase-Špindlerův Mlýn inabantu abemi be-1200 (kwi-2006 babephantse i-1400) kunye ne-7690,91
Horní Rokytnice nad Jizerou, uLysá hora, Horní domky, ski and ski ski resort
Rokytnice (I-German Rochlitz) yidolophu kunye neentaba zentaba entshona kwiiNtaba. Itholakala kwingingqi yaseLiberec, kwisithili saseSemily, kwintlambo ende yeHut'ský umlambo phakathi kwama-massifs ezintabeni zaseStáž
Příchovice, ingcambu, kwiiNtaba
IPříchovice (isiJamani iStephansruh okanye iProchowitz) yilali, inxalenye yedolophana iKořenov kwisithili saseJablonec nad Nisou. Ku malunga ne-3 km ngasentshonalanga yeKořenov. Kukho iirejista ze-279 ezibhalisiweyo.
kwiiNtaba
Upper Mísečky (iJamani Schüsselbauden) yindawo ephakamileyo yeentaba kwiiNtaba. Ikhasi lokulawula liwela phantsi kweVítkovice. Zakhelwe kwiintaba zeMedvedina kwindawo ephakamileyo yeemitha ze-1000. Kukhoyo
Rokytnice nad Jizerou z výšky
Amaphetshana ambalwa kwiRokytnice nad Jizerou 31.12.2016 nje iintsuku ezimbalwa ngaphambi kwekhephu .......


c: text/html

text:
Football yeMali Made Easy - Fumana £ 25 Bonus Welcome Free
Football yeMali Made Easy – Gcina ntoni na Win ne Sports.expresscasino.co.uk
Well, inyaniso kukuba awunalo ukuba sisazinzulu irula kungcakazo, ngoku ezinye kakhulu football ukubheja software ukuba eneneni kukunceda wenze imali wenza into enye umthanda kakhulu- ukubukela nail usatya umdlalo webhola ekhatywayo.
Yep, kungekudala uya kufumana wena Belting ku nokumelana wethamsanqa ayidluli.
Nazi ezimbalwa ezidweliswe ukuba ziyafumaneka kwi emarikeni ngoku.
-
Abazalwana Micro Win bakhetha
Le yenye yezona kwafunwa emva wasebenzisa software kwaye nesiseko abaphulaphuli elikhulu ukusuka esikolweni okanye ikholeji abantwana ukuba ayidluli engundoqo nzima. Yep, nabo! Kuyinto kakhulu phakathi onke amaqela ubudala kunye nobukho yalo kwiqonga ukubheja kuphela kuyaqhubeka kukhula. Le softwe ikuvumela ukuba ukuqikelela abaphumeleleyo ngabanye nxamnye ezahlukeneyo endlala ukubheja. Ungakhetha ukuba ukuqhwaya ukusasazeka ukubheja okanye isicwangciso nobuwena imfuneko sakho ngokusebenzisa Win kuqala. Into enkulu malunga software kukuba izicwangciso lusebenza ngokwenene. Ngalinye izicwangciso ezikhoyo kunye software kuyinto elungileyo ochwepheshe njengoko ingena.
-
Pro Football wezulu
Well, ukuba unomdla kukhuphiswano NFL, ke yi-software ukusebenzisa. I-software ikunika yonke iindaba kwaye iinkcukacha kufuneka wena ukubheja njenge pro. lokuwina umlando wayo wenze ukuba ukungcakaza software engcono yebhanki. Inika ulwazi ngokupheleleyo manani umdlalo, ahlawule-outs, qhinga kunye nabo bonke abanye nitty iinkcukacha gritty mhlawumbi ufuna ukuba ukugembula big. Kukuba enobuchwepheshe kakhulu kwaye ikuvumela ukuba uhlole iincam zawo ezahlukeneyo neenkqubo nokubheja kunye Ngokucofa nje iqhosha. A olukhulu yonke iminyaka yobudala, le software ukubheja ngokuqinisekileyo into nkqu kaThixo Pro uya kufunga.
Football yeMali Made Easy Blog Ngaba Iqhubeka Emva Bonus Itheyibhile engezantsi
-
Accuscore
Well, ukuba ngaba umntu unqwenela kuphela ukubheja ngamanqaku lokugqibela lomdlalo, le software ukuze nje kuba luncedo. Le Accuscore njengoko gama libonisa kukusiza ibone i inqaku oluchanekileyo ukuze umdlalo ekhethiweyo. It populates all the information pertaining to the two teams playing in the selected match; ukusuka abadlali kwiqela amandla kunye nobuthathaka, abanawo yangoku, iimeko zemozulu ukuba nefuthe umdlalo wonke, i Accuscore zonke kuyo kwaye phambi simulating komdlalo 10000 amaxesha. Yep, wena weva kwami. Ngoko ke iinkqubo onke amathuba kunye nendibaniselwano ndikunike ingongoma score echanileyo blank.
Football yeMali Made Blog Easy for Sports.expresscasino.co.uk. Gcina Yintoni win!

robotstxt: allowed

filter: keep


text:
Chapter 7
1 Athi ke mna! Kuba ndisuke ndaba njengokuhlanganiswa kweziqhamo zasehlotyeni, njengokubhikicwa kweediliya; akukho sihloko sakudliwa; akukho khiwane liqalelayo, linqwenelwayo ngumphefumlo wam.
2 Udakile owenceba, akabakho ehlabathini; akasekho nothe tye phakathi koluntu; bonke bephela balalela igazi, elowo uzingela umzalwana wakhe ngomnatha.
3 Izandla zabo zozibini zisentweni embi ukuba ziyifeze; uthi umthetheli acele ngegunya, umgwebi enzele umvuzo; omkhulu yena uthetha ububi bomphefumlo wakhe; benjenjalo ke ukuyiphotha.
4 Olungileyo kubo unjengomtholo, othe tye ugqithisele nakuthango lweminga; iyeza imini yababoniseli bakho, yokuvelelwa kwakho, kubekho ngoku ukudideka kwabo.
5 Musani ukukholwa nguwenu, ningakholosi ngekholwane; nakolele esifubeni sakho, zigcine iingcango zomlomo wakho.
6 Ngokuba unyana umenza isidenge uyise, intombi isukela phezulu kunina, umolokazana kuninazala; iintshaba zomntu ngabantu bendlu yakhe.
7 Mna ke ndiya kuqwalasela kuYehova; ndiya kulindela kuThixo wokusindiswa kwam; uya kundiva uThixo wam.
8 Musa ukundivuyelela, lutshaba lwam; kuba, ndiwile nje, ndiya kubuya ndivuke; kuba, ndihleli emnyameni nje, uYehova uya kuba kukukhanya kum.
9 Ukujala kukaYehova ndiya kukuthwala, kuba ndonile kuye, ade andithethelele etyaleni lam, andilungisele; uya kundikhuphela ekukhanyeni; ndiya kububona ubulungisa bakhe.
10 Ke utshaba lwam luya kubona, lugutyungelwe kukudana, obe lusithi kum, Uphi na uYehova, uThixo wakho? Amehlo am aya kulubona; kungoku luya kunyathelwa njengodaka lwezitrato.
11 Iyeza imini yokwakhiwa kweendonga zakho; ngaloo mini uya kuba kude ummiselo.
12 Ngaloo mini boza kuwe, bevela eAsiriya nasemizini yaseYiputa, bethabathela eYiputa, bade base kuwo uMlambo; bethabathela elwandle, base elwandle; bethabathela entabeni base entabeni.
13 Kuya kuba senkangala elizweni, ngenxa yabemi balo, ngenxa yeziqhamo zeentlondi zabo.
14 Yalusa abantu bakho ngentonga yakho, iigusha zelifa lakho, ezihleli zodwa, ehlathini phakathi kweKarmele; mazidle eBhashan nakwelaseGiliyadi, ngokweemini zasephakadeni.
15 Ngokweemini zokuphuma kwakho ezweni laseYiputa, ndiya kubabonisa imisebenzi ebalulekileyo.
16 Iintlanga ziya kubona, zibudanele ubugorha bazo bonke; ziya kubeka isandla emlonyeni, iindlebe zazo ziya kuba zizithulu.
17 Ziya kukhotha uthuli njengenyoka, njengezinambuzane zehlabathi; ziya kuphuma zigungqa ekuvingcelweni kwazo; ziya kuya zinkwantya kuYehova uThixo wethu, zoyike phambi kwakho.
18 Ngubani na onguThixo onjengawe, oxolela ubugwenxa, adlule esikreqweni samasalela elifa lakhe? Akawugcini unaphakade umsindo wakhe; kuba yena uthanda ukwenza inceba.
19 Wobuya abe nemfesane kuthi, abunyathelele phantsi ubugwenxa bethu; woziphosa ezinzulwini zolwandle zonke izono zabo.
20 Uya kumnika uYakobi inyaniso, umnike uAbraham inceba, owabafungela yona oobawo kususela kwimihla yamandulo.


text:
ISAHLUKO 11
Kulungiswa Indlela Yokuziphatha
—Ibonisa Ubungcwele BukaThixo
1. Yintoni eyabonwa nguHezekile esishiya sibambe ongezantsi?
WAWUNOKUTHINI xa ubona izinto ezabonwa nguHezekile ngexesha awayephila ngalo njengomprofeti? Khawube nalo mfanekiso-ngqondweni: Ufika kwitempile enkulu enobuqheleqhele nebengezelayo. Ulindwe yingelosi enkulu eza kukubonisa le ndawo intle kangaka! Unyuka izitepsi ezisixhenxe uze ufike kwelinye lamasango amathathu ale tempile. Uthi wakuwabona uphelelwe ngamazwi. La masango amalunga neemitha eziyi-30 ubude. Ubona umlindi kwisango ngalinye. Iintsika zona zihonjiswe ngemithi yesundu.—Hez. 40:1-4, 10, 14, 16, 22; 41:20.
2. (a) Ifanekisela ntoni le tempile esembonweni? (Funda nombhalo osemazantsi.) (b) Sinokufunda ntoni kwizinto ezikumasango ale tempile?
2 Lo ngumbono wetempile yokomoya. UHezekile uyichaza ngokweenkcukacha kangangokuba uthetha ngayo ukusuka kwisahluko se-40 ukusa kwese-48 sencwadi yakhe yesiprofeto. Le tempile ifanekisela ilungiselelo likaYehova lonqulo olunyulu. Nto nganye ekuyo inento eyithethayo ngonqulo lwethu kule mihla yokugqibela. * Amasango ayo aphakamileyo amela ntoni? Asikhumbuza ukuba abo bangena kwilungiselelo likaYehova lonqulo olunyulu bamele baphile ngemilinganiselo kaThixo ephakamileyo neyobulungisa. Kwanemizobo yemithi yesundu inentsingiselo efanayo, kuba ngamathub’ athile amasundu amela ubulungisa eBhayibhileni. (INdu. 92:12) Abalindi bona bamela ntoni? Kucacile ukuba abo bangayithobeliyo imilinganiselo kaThixo, abavunyelwa ukuba bangene kule ndlela yonqulo olunyulu, entle nenik’ ubomi.—Hez. 44:9.
3. Kutheni bekufuneka abalandeli bakaKristu baqhubeke becocwa?
3 Uye wazaliseka njani umbono kaHezekile? Njengoko sifundile kwiSahluko 2 sale ncwadi, uYehova wasebenzisa uKristu ukuze abacoce ngokukhethekileyo abantu bakhe ukususela ngo-1914 ukusa ekuqaleni kuka-1919. Ngaba kwaphelela apho? Akunjalo! Ukutyhubela ikhulu leminyaka edluleyo, uKristu ebeqhubeka ephakamisa imilinganiselo kaYehova engcwele yokuziphatha. Bekufuneka abalandeli bakhe baqhubeke becocwa. Kutheni sisitsho nje? Kungenxa yokuba uKristu ebehlanganisa abalandeli bakhe ebakhupha kweli hlabathi likaSathana lonakeleyo ngokuziphatha, noSathana kwelakhe icala akakhange ayeke ukuzama ukubabuyisela kumgxobhozo wokuziphatha okubi. (Funda eyesi-2 kaPetros 2:20-22.) Makhe sihlolisise izinto ezintathu amaKristu okwenyaniso aye acocwa kuzo ngokuthe ngcembe. Eyokuqala, yindlela acocwe ngayo ngokuziphatha, eyesibini, kukufunda ngelungiselelo elibalulekileyo eliye lenziwa ukuze kugcinwe ibandla licocekile, eyesithathu, kukuthetha ngelungiselelo lentsapho.
Ukucocwa Kwindlela Yokuziphatha Ukutyhubela Iminyaka
4, 5. Liliphi iqhinga ebesoloko elisebenzisa uSathana, yaye liphumelele kangakanani?
4 Abantu bakaYehova bebesoloko befuna ukuziphatha kakuhle, ngendlela yobulungisa. Ngenxa yoko, xa kuphuma imiyalelo ecacileyo ngalo mba, bebesoloko beyamkela. Khawuqwalasele le mizekelo imbalwa.
5 Ukuziphatha kakubi. UYehova wayedale ukuba ibe ngabantu abatshatileyo kuphela abafumana uyolo lokwabelana ngesondo. USathana uvuyiswa kukugqwetha loo njongo intle kaThixo ayenze into engafanelekanga, yaye ulinga ngayo abantu bakaYehova ukuze bangamkholisi uThixo. USathana waphumelela kakhulu kweli cebo ngemihla kaBhileham, yaye uqinis’ unyawo ukulisebenzisa kweli xesha lesiphelo.—Num. 25:1-3, 9; ISityhi. 2:14.
6. Sisiphi isifungo esapapashwa kwiMboniselo, sasisenziwa njani ibe kwakutheni ze siyekwe? (Funda nombhalo osemazantsi.)
6 Isilwa loo migudu kaSathana, iMboniselo kaJuni 15, 1908, yapapasha isifungo esithi: “Ngamaxesha onke nakuyo yonke indawo, xa ndihleli nebhinqa okanye umfana kwindawo engenabantu, ndiza kuziphatha kanye ngendlela ebendiza kuziphatha ngayo xa besikwindawo enabantu.” * Nangona kwakunganyanzelekanga ukuba bathobele eso sifungo, abaninzi basithanda baza babhalisa amagama abo ukuba apapashwe kwiMboniselo. Kwiminyaka kamva, kwabonakala ukuba, ngoxa esi sifungo sasinceda abantu abaninzi, kodwa ngoku sasisiba yinto nje engenamsebenzi; ngoko sayekwa. Nakuba kunjalo, yona imigaqo ephakamileyo yokuziphatha, babesabambelele kuyo.
7. Yiyiphi ingxaki eyathetha ngayo iMboniselo ka-1935, ibe yiyiphi indlela yokuziphatha eyayibethelelayo?
7 USathana waya ehlasela ngamandla. IMboniselo kaMatshi 1, 1935, yayichaza ngokuphandle ingxaki eyayisiya ikhula kubantu bakaThixo. Kucacile ukuba abanye babecinga ukuba ngandlel’ ithile xa besiya entsimini abanasizathu sokubambelela kwimigaqo kaYehova yokuziphatha xa bebodwa. Le Mboniselo yathi: “Umntu makangalibali ukuba asikokuya entsimini nje kuphela eyona nto uYehova ayifunayo. Ekubeni amangqina kaYehova enembopheleleko yokummela, kusemagxeni awo ukumela yena nobukumkani bakhe ngendlela efanelekileyo.” Emva koko eli nqaku lanikela isiluleko esicacileyo ngomtshato nokuziphatha okubi, linceda abantu bakaThixo ukuba ‘balusabe uhenyuzo.’—1 Kor. 6:18.
8. Kutheni iMboniselo ibalaselisa eyona ntsingiselo yegama lesiGrike elithetha ukuziphatha okubi?
8 Kumashumi eminyaka yakutshanje, ngokuphindaphindiweyo iMboniselo iye yabalaselisa eyona ntsingiselo ifanelekileyo yegama elithi por·neiʹa, elisetyenziswe kwiZibhalo zesiGrike nelibhekisela ekuziphatheni kakubi. Intsingiselo yalo ayiphelelanga nje ekwabelaneni ngesondo. Kunoko, eli gama libhekisela kuzo zonke izenzo zokuziphatha okubi, eziquka zonke izinto ezingamanyala ezenziwa kwizindlu zoonongogo. Ngoko abalandeli bakaKristu baye bakhuselwa kwisibetho sokuziphatha kakubi okugqwethekileyo okuye kwaxhaphaka ehlabathini namhlanje.—Funda eyabase-Efese 4:17-19.
9, 10. (a) Nguwuphi umbandela wokuziphatha eyathetha ngawo iMboniselo ngo-1935? (b) Ithini iBhayibhile ngotywala?
9 Ukusebenzisa kakubi utywala. IMboniselo kaMatshi 1, 1935, yaveza omnye umbandela wokuziphatha: “Kuye kwaqapheleka ukuba abanye baya entsimini, baze benze nezinye izabelo entlanganweni besele utywala. IZibhalo zithi iwayini ingasetyenziswa xa kutheni? Ngaba kufanelekile ukusela iwayini ngokude iphazamise inkonzo yethu kwintlangano yeNkosi?”
10 Impendulo esekelwe kwiLizwi likaThixo yathetha ngendlela efanelekileyo yokusebenzisa utywala. IBhayibhile ayikugxeki ukusetyenziswa kwewayini nobunye utywala ngomlinganiselo ofanelekileyo, kodwa ikugxeka ngokuphandle ukunxila. (INdu. 104:14, 15; 1 Kor. 6:9, 10) Mayela nokuba abakhonzi bakaThixo babe nenxaxheba kwinkonzo engcwele besele, bakhunjuzwa kwakudala ngebali loonyana baka-Aron abohlwaywa nguThixo ngenxa yokunikela umbingelelo ongafanelekanga kwisibingelelo sakhe. Kungekudala emva koko, ingxelo ichaza into ekusenokwenzeka ukuba yabangela loo madoda enze into engafanelekanga ngolo hlobo, kuba uThixo wayewanike umthetho owalela bonke ababingeleli ukuba benze imisebenzi engcwele besele. (Lev. 10:1, 2, 8-11) Besebenzisa loo mgaqo, namhlanje abalandeli bakaKristu bayaqiniseka ukuba abayenzi imisebenzi engcwele besele.
11. Kutheni kuye kwaba yintsikelelo kubantu bakaThixo ukuncedwa bakuqonde bhetele ukuba likhoboka lotywala?
11 Kwiminyaka yakutshanje, abalandeli bakaKristu baye bancedwa bazi okungakumbi ngemeko yokuba likhoboka lotywala, okuthetha ukuhlala usele nokubusebenzisa kakubi. Ngenxa yeemfundiso zeBhayibhile ezifika ngexesha elifanelekileyo, abaninzi baye bancedwa babusebenzisa ngendlela efanelekileyo yaye bakwazi ukuzilawula, ukanti abanye baye bancedwa babuyeka ngokupheleleyo. Akakho umntu ofuna ukuvumela utywala buphelise isidima sakhe, bonakalise intsapho yakhe, ngaphezu koko, bonakalise ilungelo lakhe lokuba kunqulo olunyulu lukaYehova.
“Asinamfanekiso weNkosi inuka phuqu icuba okanye ifak’ emlonyeni wayo nantoni na engcolisayo.”—UC. T. Russell
12. Abalandeli bakaKristu babelijonga njani icuba, kwanangaphambi kokuqalisa kwemihla yokugqibela?
12 Ukusebenzisa icuba. Abakhonzi bakaKristu bakugxeka ukutshaya kwanangaphambi kokuba iqalise imihla yokugqibela. Kwiminyaka eyadlulayo, umzalwana osel’ ekhulile uCharles Capen, wabalisa ngokuqala kwakhe ukuthetha noCharles Taze Russell ngasekupheleni kweminyaka yoo-1800. UCapen, owayeneminyaka eyi-13 ngelo xesha, wayekunye nabantakwabo abathathu kwizitepsi zeBible House eAllegheny, ePennsylvania. Njengoko wayedlula kubo, uRussell wababuza: “Niyatshaya makwedini? Kutheni kunuk’ icuba nj’ apha?” Bamqinisekisa ukuba abatshayi. Kodwa umbuzo wakhe wabashiya beyiqonda kakuhle indlela alijonga ngayo icuba. KwiMboniselo ka-Agasti 1, 1895, uMzalwan’ uRussell wagqabaza ngeyesi-2 kwabaseKorinte 7:1, esithi: “Andiboni ukuba icuba eli limzukisa njani uThixo, ndingayiboni nento ezuzwa ngumKristu xa etshaya icuba, enoba lelinjani na. . . . Asinamfanekiso weNkosi inuka phuqu icuba okanye ifak’ emlonyeni wayo nantoni na engcolisayo.”
13. Ukuziphatha kwabantu bakaThixo kwacocwa njani ngo-1973?
13 Ngo-1935, iMboniselo yathi icuba “ngumdiza owenyanyekayo,” yaza yathi akukho mntu olitshayayo okanye olihlafunayo owayenokuqhubeka elilungu lentsapho yaseBheteli, okanye amele intlangano kaThixo ngokuba nguvulindlela okanye umveleli ohambahambayo. Ngo-1973 abantu bakaThixo baphinda bacocwa. IMboniselo kaJuni 1 yathi alikho iNgqina likaYehova elinokuqhubeka lingumzekelo omhle ebandleni ngoxa kwelinye icala liqhubeka nalo mkhwa ungabonisi thando, ungcolileyo nobulalayo. Emva koko, abo bangazange bavume ukwahlukana necuba, bagxothwa ebandleni. * UKristu wayephinde wathath’ elinye inyathelo elibalulekilyo lokucoca abalandeli bakhe.
14. Uthini uThixo ngegazi yaye kwenzeka njani ukuba ixhaphake kangaka into yokutofelwa igazi?
14 Ukusebenzisa kakubi igazi. Phambili phaya ngemihla kaNowa, uThixo wathi ukutya igazi akufanelekanga. Loo nto wayiqinisekisa kuMthetho awawunika uhlanga lakwaSirayeli, waza wayalela nebandla lamaKristu ukuba ‘likhwebuke egazini.’ (IZe. 15:20, 29; Gen. 9:4; Lev. 7:26) Kule mihla yethu, uSathana uye wabangela ukuba abaninzi bangawuthobeli lo myalelo kaThixo. Kwiminyaka yoo-1800 oogqirha babezama ukusebenzisa utofelo-gazi, kodwa emva kokuba kufunyaniswe ukuba igazi liziintlobo ngeentlobo, ukutofelwa kwegazi kwaba yinto exhaphakileyo. Ngo-1937, igazi laqokelelwa laza lafakwa kwiindawo zokuligcina, yaye iMfazwe Yehlabathi II yabangela ukuba kukhuthazwe ngakumbi ukusetyenziswa kwegazi. Kungekudala, laba yinto esetyenziswa kwihlabathi lonke.
15, 16. (a) AmaNgqina kaYehova athini ngokutofela igazi? (b) Kulo mba wokutofelwa igazi nowonyango olungasebenzisi gazi, baye baxhaswa njani abalandeli bakaKristu yaye ube yintoni umphumo?
15 Ngo-1944, iMboniselo yathi ukutofela igazi yenye indlela yokulitya. Kunyaka olandelayo, kwagxininiswa kuloo mbono yeZibhalo yaza yacaciswa. Ngo-1951, kwapapashwa uludwe lwemibuzo neempendulo ezazinceda abantu bakaThixo bakwazi ukuwuxubusha noogqirha lo mba. Ehlabathini lonke, abalandeli bakaKristu abathembekileyo baba nesibindi nangona babegculelwa, beneentshaba yaye betshutshiswa. Esebenzisa intlangano yakhe, uKristu waqhubeka ebaxhasa abantu bakaThixo. Kwapapashwa iincwadana ezinemifanekiso namanqaku akuchaza ngokweenkcukacha oku nanenkcazelo ephandwe kakuhle.
16 Ngo-1979, abanye abadala baqalisa ukutyelela izibhedlele ukuze bancede oogqirha bakuqonde kakuhle ukuma kwethu kulo mbandela, bebanika izizathu ezingokweZibhalo yaye bebachazela nangeendlela zokunyanga ezingasebenzisi gazi. Ngo-1980, abadala abakwizixeko eziyi-39 zaseMerika bawuqeqeshelwa ngokukhethekileyo lo msebenzi. Ekuhambeni kwexesha, iQumrhu Elilawulayo lavuma ukuba kumiselwe iiKomiti Zokunxibelelana Nezibhedlele kulo lonke ihlabathi. Ngaba loo migudu iye yaba nemiphumo emihle ukutyhubela iminyaka? Namhlanje, oogqirha abaninzi—kuquka abotyando—bayasebenzisana nezigulane ezingamaNgqina, behlonela ukhetho lwazo lokungalisebenzisi igazi. Izibhedlele ezininzi zinyanga ngaphandle kwegazi, yaye ezinye zithi olu hlobo lonyango lolona lusemagqabini. Ngaba akuvuyisi ukucinga ngeendlela uYesu aye wabakhusela ngazo abalandeli bakhe kwimigudu kaSathana yokubangcolisa?—Funda eyabase-Efese 5:25-27.
17. Sinokubonisa njani ukuba siyayithanda indlela uKristu aye wabacoca ngayo abalandeli bakhe?
17 Senza kakuhle xa sizibuza oku, ‘Ngaba siyayithanda indlela uKristu aye wabacoca ngayo abalandeli bakhe, ebaqeqeshela ukuba bathobele imilinganiselo kaYehova ephakamileyo yokuziphatha?’ Ukuba kunjalo, masingaze silibale ukuba uSathana usoloko efuna ukuba sihambele kude kuYehova nakuYesu, ngokusenza singayihloneli imilinganiselo kaThixo yokuziphatha. Isilwa naloo mpembelelo, ngothando intlangano kaYehova isoloko isilumkisa ize ibhence iindlela ezimbi zokuziphatha zeli hlabathi. Masihlale sithe qwa, size sizithobele ezo zilumkiso.—IMize. 19:20.
Ukugcina Ibandla Lingenabala
18. Umbono kaHezekile usikhumbuza ngantoni xa sicinga ngabo bavukela uThixo ngabom?
18 Into yesibini eyenziweyo ukuze kuphuculwe ibandla, kukuligcina licocekile. Okubuhlungu kukuba, abanye abantu abavumayo ukuthobela imithetho kaYehova engokuziphatha baze bazinikele kuye bayajibilika. Abanye bade bale ngabom ukuphila ngale mithetho. Bafanele benziwe ntoni aba bantu? Kumbono kaHezekile wetempile yokomoya ekuthethwe ngayo ekuqaleni kwesi sahluko, sithelwa thsuphe ngoko kufanele kwenziwe. Ukhumbule ukuba le tempile yayinamasango aphakamileyo. Kwisango ngalinye, kwakukho abalindi. Kuyabonakala ukuba aba balindi babekhusela itempile ukuze abo ‘bantliziyo zingalukanga’ bangangeni. (Hez. 44:9) Loo nto yenza kucace ukuba unqulo lokwenyaniso lwamkela kuphela abo bafuna ukuziphatha ngokwemithetho kaYehova. Nanamhlanje unqulo lokwenyaniso alwamkeli wonke umndilili.
19, 20. (a) UKristu uye waqhubeka njani ebanceda abalandeli bakhe ukuze bayiqonde kakuhle indlela yokuxoxa amatyala ezono ezinzulu? (b) Ziziphi izizathu ezithathu zokumgxotha ebandleni umoni ongaguqukiyo?
19 Ngo-1892, iMboniselo yathi “ngumsebenzi wethu ukubakhuphela ngaphandle kwebandla lamaKristu bonke abo bangavumiyo, nokuba kungayiphi indlela, ukuba uKristu wazinikela waba yintlawulelo yabo bonke.” (Funda eyesi-2 kaYohane 10.) Ngo-1904, incwadi ethi The New Creation yathi, abo baqhubeka nokuziphatha okubi bayingozi ebandleni. Ngelo xesha, umntu owenze isono esinzulu wayexoxiswa lilo lonke ibandla. Noko ke, yayingaxhaphakanga loo nto. Ngo-1944, iMboniselo yathi ngabazalwana abafanelekayo kuphela abafanele baxoxe amatyala anjalo. Ngo-1952 iMboniselo yacacisa isizathu esiseBhayibhileni sokuseka ikomiti egwebayo, isithi esona sizathu sokususwa kwabantu abangaguqukiyo kukugcina ibandla licocekile.
20 Ukususela ngoko, uKristu uye wanceda abalandeli bakhe bayiqonda bhetele baza bayiphucula indlela yokuxoxa amatyala abantu abenze izono ezinzulu. Abadala abangamaKristu bayaqeqeshwa ukuze baxoxe amatyala ngendlela kaYehova, beqiniseka ukuba bamela ubulungisa ngoxa besiba nenceba. Namhlanje siziqonda kakuhle izizathu ezithathu zokumgxotha ebandleni umoni ongaguqukiyo: (1) ukukhusela igama likaYehova kugculelo, (2) ukukhusela ibandla ukuze lingatyhefwa ngabo benza izono ezinzulu (3) nokunceda umoni aguquke ukuba kunokwenzeka.
21. Ziziphi iindlela ekubonakele ngazo ukuba kuyintsikelelo kubantu bakaThixo ukususwa kwaboni ebandleni?
21 Ngaba uyayibona indlela okubancede ngayo abalandeli bakaKristu banamhlanje ukususwa kwabantu ebandleni? KuSirayeli wamandulo, aboni babedla ngokulutyhefa lonke uhlanga, ibe ngamanye amaxesha babede babe baninzi abenzi bubi kunabo bathanda uYehova. Ngenxa yoko, olo hlanga lwaludla ngokubangela ugculelo kwigama likaYehova aze uYehova alulahle. (Yer. 7:23-28) Kodwa ke namhlanje uYehova unenqwaba yamadoda nabafazi abanokholo lokwenene. Ekubeni aboni abangaguqukiyo begxothwa phakathi kwethu, abakwazi ukusetyenziswa nguSathana ukuze bangcolise ibandla. Akukho nto ingako isidibanisa nabo. Ngenxa yoko, siqinisekile ukuba intlangano iya kuhlala ithandwa nguYehova. Khumbula kaloku esi sithembiso sikaYehova: “Nasiphi na isixhobo esiya kuyilwa nxamnye nawe asiyi kuphumelela.” (Isa. 54:17) Ngaba siyabaxhasa abadala abanomsebenzi onzima wokuxoxa amatyala ekomiti egwebayo?
Ukuzukisa Lowo Ezibizwa Ngegama Lakhe Zonke Iintsapho
22, 23. Kutheni sinombulelo ongazenzisiyo kubazalwana bethu ababephila ekuqaleni kweminyaka yoo-1900? Bubuphi ubungqina esibubonayo bokuba zikho noko izinto eziphathelele intsapho ababefanele bachule ukunyathela kuzo?
22 Into yesithathu abaye bancedwa bayiphucula abalandeli bakaKristu ngumtshato nobomi bentsapho. Ngaba indlela esiyijonga ngayo intsapho iye yaphuculwa? Ewe. Ngokomzekelo, xa sifunda ngabakhonzi bakaThixo ababephila ekuqaleni kweminyaka yoo-1900, kuyasimangalisa ukubona indlela ababezinikele ngayo. Siyixabisa gqitha indlela ekwakubaluleke ngayo kubo ukukhonza uThixo. Sekunjalo, siyabona ukuba zikho izinto ababefanele noko bachul’ ukunyathela kuzo. Njani?
23 Kwakuxhaphakile ukuba abazalwana bamkele izabelo zenkonzo, okanye ezokuba ngabaveleli abahambahambayo ezazibenza bashiye amakhaya kangangeenyanga. Phofu yayininzi into yokungakhuthazwa komtshato kunokuba zisenza iZibhalo, kwangaxeshanye kwakungathethwa kangako ngokwakha imitshato eyomeleleyo. Ngaba kusenjalo nakubalandeli bakaKristu namhlanje? Akunjalo!
Asifanele sisukele izabelo esizifumana kwintlangano de singazihoyi iintsapho zethu
24. UKristu wabanceda njani abalandeli bakhe kumbandela womtshato nentsapho?
24 Namhlanje, asifanele sisukele izabelo esizifumana kwintlangano de singazihoyi iintsapho zethu. (Funda eyoku-1 kuTimoti 5:8.) Ngaphezu koko, uKristu uye waqiniseka ukuba abalandeli bakhe abathembekileyo abasemhlabeni basoloko befumana uncedo olungokweZibhalo ngokuphathelele umtshato nobomi bentsapho. (Efe. 3:14, 15) Ngo-1978 kwakhululwa incwadi ethi Ukwenza Ubomi Bentsapho Yakho Bonwabe. Kwiminyaka eyi-18 kamva kwakhululwa incwadi ethi Imfihlelo Yolonwabo Lwentsapho. Ngaphezu koko, kwiMboniselo kuye kwabhalwa amanqaku amaninzi okunceda abantu abatshatileyo basebenzise imigaqo yeZibhalo emtshatweni.
25-27. Ukutyhubela iminyaka baye bancedwa njani abantwana abangalinganiyo ngeminyaka?
25 Kuthekani ngolutsha? Ukutyhubela iminyaka kuye kwathethwa ngeengxaki zolutsha. Sele kukudala intlangano kaYehova inceda abantwana abakubudala obahlukahlukeneyo, kodwa ke olo ncedo, olwalukade lufana namathontsi nje emvula luye lwaba ngumlambo. Ngokomzekelo, ukususela ku-1919 ukusa ku-1921, kwi-The Golden Age kwakusoloko kukho inqaku lesiNgesi elithi “Juvenile Bible Study.” Kwathi ke ngo-1920 kwaphuma incwadana eyayisithi The Golden Age ABC, kwaza kwalandela ethi Children ngo-1941. Phaya koo-1970 kwakhululwa incwadi ethi Ukuphulaphula Kumfundisi Omkhulu, ethi Ubutsha Bakho—Ukufumana Okona Kulungileyo Kubo kunye nethi Incwadi Yam Yamabali EBhayibhile. Ngo-1982, kuVukani! kwaqalisa ungcelele lwamanqaku anomxholo othi “Imibuzo Yabantu Abaselula.” La manqaku ahlahl’ indlela yencwadi ethi Imibuzo Yabantu Abaselula—Iimpendulo Eziluncedo, eyapapashwa ngo-1989.
26 Namhlanje sinemiqulu emibini yencwadi ethi Imibuzo Yabantu Abaselula ethetha ngeemeko zale mihla, ngoxa ungcelele lwala manqaku luphuma rhoqo kwiWebhsayithi yethu ethi jw.org. Sikwanayo nencwadi ethi Funda Kumfundisi Omkhulu. IWebhsayithi yethu inentabalala yezinto ezenzelwe ulutsha, kuquka amakhadi abantu abaseBhayibhileni, izinto ezinokwenziwa xa kufundwa iBhayibhile ngabantwana abasebancinane nabo sele beqabukile, iividiyo, amabali eBhayibhile anemifanekiso, kuquka nezifundo zeBhayibhile zabantwana abaneminyaka emithathu nangaphantsi. Kucace mhlophe ukuba uKristu usabathanda abantwana njengokuba wayenjalo xa wabawola ngeengalo zakhe ngoxa wayesemhlabeni. (Marko 10:13-16) Ufuna abantwana babone ukuba bayathandwa nguThixo yaye bafundiswa kakuhle ngaye.
27 Kwakhona, uYesu ufuna abantwana bakhuselwe kwiingozi. Njengoko eli hlabathi lingcolileyo liye labola bhutyu, ixhaphakile into yokuxhatshazwa kwabantwana. Ngenxa yoko, kuye kwapapashwa amanqaku acacileyo nangagwegweleziyo okunceda abazali bakhusele abantwana babo kulo mkhwa uyingozi. *
28. (a) Yintoni efunekayo ukuze sinqule ngendlela ecocekileyo, njengoko kuboniswe kumbono wetempile kaHezekile? (b) Wena, uzimisele ukwenza ntoni?
28 Ngaba akuchulumancisi ukucinga ngendlela uKristu aye waqhubeka ebaphucula ngayo abalandeli bakhe, ebaqeqesha ukuba bayihloniphe baze bayithobele imithetho kaYehova ephakamileyo ukuze ibancede? Makhe siphinde sibuyele kulaa tempile yabonwa nguHezekile embonweni. Ngaba usawakhumbula amasango ayo aphakamileyo? Kuyinyaniso kona ukuba le asiyotempile yokoqobo. Kodwa ngaba siyibona ngokungathi yeyokwenene? Ukungena kuyo akuthethi kuphela ukuya kwiHolo yoBukumkani, ukuvula iBhayibhile okanye ukuya entsimini. Kaloku ezo zizinto nje ezibonakalayo. Nkqu nomhanahanisi unokuzenza ezo zinto kodwa angaze alubeke kwitempile kaYehova. Noko ke, ukuba senza ezi zinto sibe sithobela imithetho kaYehova ephakamileyo yokuziphatha yaye simnqula ngeentliziyo ezimhlophe, siya kuba singenile kwaye sikhonza kweyona ndawo ingcwele kwezikhoyo—ilungiselelo lokunqula uYehova uThixo ngendlela ecocekileyo! Masilixabise eli lungelo lithandekayo. Kwakhona, masizame kangangoko ukubonisa ubungcwele bukaYehova ngokugcina imithetho yakhe!
^ isiqe. 2 Ngo-1932, Umqulu 2 wencwadi ethi Vindication wabonisa ukuba iziprofeto zeBhayibhile ezithetha ngokubuyiselwa kwabantu bakaThixo kwilizwe labo, ziye zazaliseka namhlanje kodwa kungekhona kuSirayeli wokoqobo, kunoko kuSirayeli wokomoya. Ezo ziprofeto zibhekisela ekubuyiselweni konqulo olunyulu. IMboniselo kaMatshi 1, 1999, yachaza ukuba umbono kaHezekile wetempile wawuthetha ukubuyiselwa konqulo olunyulu, kwaye unenzaliseko ebalulekileyo kule mihla yokugqibela.
^ isiqe. 6 Esi sifungo sasingayivumeli indoda ukuba ihlale nebhinqa endlwini bengaluvulanga ucango—ngaphandle kokuba batshatile okanye bayazalana. Kangangeminyaka esi sifungo sasicengcelezwa imihla ngemihla xa kuqhutywa iTekisi eBheteli.
^ isiqe. 13 Ukusebenzisa kakubi icuba kuquka ukulitshaya, ukulihlafuna okanye ukulilimela ezi njongo.
^ isiqe. 27 Ngokomzekelo, funda isahluko 32 sencwadi ethi Funda Kumfundisi Omkhulu; nephepha 3-11 kuVukani! kaOktobha 2007.


text:
Chapter 18
1 Ke kaloku, emva kwezi zinto, wahlukana uPawulos neAtene, weza eKorinte.
2 Wafumana umYuda othile wasePonto ngokuzalwa, ogama linguAkwila, esandula ukuvela eItali, noPrisila umkakhe, weza kubo (ngenxa yokuba uKlawudiyo ebemise ukuthi, makahlukane neRoma onke amaYuda).
3 Kuthe ke, ngenxa yokuba belilinye ishishini labo, waselehlala nabo esebenza; kuba babengabenzi beentente, ishishini labo.
4 Wayexoxa ke endlwini yesikhungu iisabatha ngeesabatha zonke, ezamela ukweyisa amaYuda namaGrike.
5 Ke kaloku, bakuhla bevela kwelaseMakedoni ooSilas noTimoti, uPawulos waxinwa ngumoya, waqononondisa kumaYuda ukuba uYesu lo nguye uKristu.
6 Uthe ke, akuchasa, akunyelisa, wavuthulula iingubo zakhe, wathi kuwo, Igazi lenu malibe phezu kwentloko yenu; ndihlambulukile mna; kuthabathela kweli xesha, ndiya kuya kwiintlanga.
7 Esuka khona, weza endlwini yothile ogama linguYusto, omhlonelayo uThixo, ondlu yayamene nendlu yesikhungu.
8 Uthe ke uKrispo, umphathi wendlu yesikhungu, wakholwa yiNkosi, nendlu yakhe iphela; nento eninzi yamaKorinte yakuva yakholwa, yabhaptizwa.
9 Yathi ke iNkosi ngombono ebusuku kuPawulos, Musa ukoyika, thetha ungathi tu;
10 ngokokuba mna ndinawe, kanjalo akukho namnye uya kukusa sandla, akuphathe kakubi; ngokokuba ndinabantu abaninzi kulo mzi.
11 Wahlala khona ke umnyaka oneenyanga ezintandathu, efundisa ilizwi likaThixo phakathi kwabo.
12 Ke kaloku, akubon’ ukuba uGaliyo ulibamba kwelaseAkaya, amwela uPawulos amaYuda ngamxhelo mnye, amsa esihlalweni sokugweba,
13 esithi, Lo uzamela ukweyisa abantu ukuba bamhlonele uThixo ngokunxamnye nomthetho.
14 Uthe ke xa uPawulos aza kuvula umlomo, wathi uGaliyo kumaYuda, Ukuba ke ngoko ibiyinto yentswela-bulungisa, nokuba ibiyeyobutshijolo obungendawo, maYuda, ngekufanelekile ukuba ndininyamezele;
15 kodwa ukuba yimbuzwano ngelizwi, namagama, nomthetho ongowenu, zikhangeleleni nina; kuba mna andingi ndingaba ngumgwebi wezo zinto.
16 Wawagxotha esihlalweni sokugweba.
17 Ambamba ke onke amaGrike uSostene, umphathi wendlu yesikhungu, ambetha phambi kwesihlalo sokugweba. Akwabakho nanye yezo zinto ayikhathalelayo uGaliyo.
18 Ke kaloku uPawulos ukhe wahlala imihla eyaneleyo. Waza, ebabulisile abazalwana, wemka ngomkhombe waya kwelaseSiriya, enoPrisila noAkwila; eyichebile intloko eKenkreya, kuba waye enesibambiso.
19 Wehla ke wafika e-Efese, wabashiya bona apho; ke yena wangena endlwini yesikhungu, waxoxa namaYuda.
20 Uthe ke, akumcela ukuba akhe ahlale umzuzu kuwo, akavuma;
21 wawabulisa ke esithi, Nokuba kutheni, ndimelwe kukuwenzela eYerusalem umthendeleko ozayo; kodwa ndobuya ndize kuni, ukuba uThixo uyavuma. Waza wemka ngomkhombe e-Efese.
22 Uthe, ehle weza eKesareya, wenyuka walibulisa ibandla, wehla waya kwa-Antiyokwe.
23 Enze ixesha elithile khona, wemka, walityhutyha ilizwe laseGalati, nelaseFrigi, ebomeleza bonke abafundi.
24 Ke kaloku wathi umYuda othile, ogama linguApolo, wakwa-Alesandire ngokuzalwa, umfo oliciko, wehla waya e-Efese, enobunkunkqele ezibhalweni.
25 Lowo ke wayeyifundisiwe ngomlomo indlela yeNkosi; waza evutha ngumoya wathetha, wafundisa ngokucokisekileyo izinto ezingayo iNkosi, esazi kakuhle ubhaptizo lukaYohane lodwa.
26 Yena kanjalo waqala ukuthetha ngokungafihlisiyo endlwini yesikhungu. Bathe ke bakumva ooAkwila noPrisila, bamthabathela kubo, bamtyhilela ngokucokisekileyo ngakumbi indlela kaThixo.
27 Ke kaloku, akubon’ ukuba unga angadlula aye kwelaseAkaya, abazalwana babhala bebayala abafundi ukuba bamamkele; owathi akufika, wabanceda kakhulu abakholiweyo ngalo ubabalo;
28 kuba waweyisa, wawancamisa ekuhleni amaYuda, ebonakalalisa ngazo izibhalo ukuba uYesu lo unguye uKristu.


text:
Chapter 140
1 Kumongameli. Umhobe kaDavide. Ndihlangule, Yehova, esintwini esinobubi, Ndilondoloze emntwini ogonyamelayo,
2 Abacinga okubi entliziyweni. Imihla yonke baxhaya imfazwe.
3 Balola ulwimi lwabo njengenyoka; Ubuhlungu berhamba busemlonyeni wabo (Phakamisani.)
4 Ndigcine, Yehova, ezandleni zongendawo, Ndilondoloze emntwini ogonyamelayo, Abacinga ukuzikhubekisa iinyawo zam.
5 Abanekratshi bandiqhushekele isibatha nezintya, Baneke umnatha ecaleni kwendlela, Bandithiyele ngemigibe. (Phakamisani.)
6 Ndithi kuYehova, UnguThixo wam; Beka indlebe, Yehova, elizwini lesikhungo sam.
7 Yehova, Nkosi yam, nqaba endisindisayo, Uyigqubuthele intloko yam ngemini yeduli.
8 Musa ukumnika, Yehova, ongendawo iminqweno yakhe; Musa ukuwuphumelelisa umnkqangiyelo wakhe, Hleze aziphakamise. (Phakamisani.)
9 Yona intloko yabandingqingayo, Ububi bomlomo wabo mabubagubungele.
10 Mabathotyelwe amalahle avuthayo; Makabawise emlilweni, emimbithini, bangabi saphuma.
11 Indoda enolwimi mayingazinzi ehlabathini; Indoda enokugonyamela, ububi mabuyizingele ngembembetshane.
12 Ndiyazi ukuba uYehova uya kulifeza Ityala losizana, ibango lamahlwempu.
13 Inene, amalungisa aya kubulela kwigama lakho; Baya kuhlala ebusweni bakho abathe tye.


text:
Chapter 52
1 Kumongameli. Eyokuqiqa: ekaDavide: oko uDowegi umEdom waya waxelela uSawule, wathi kuye, UDavide ungene endlwini ka-Ahimeleki. Uqhayiselani na ngobubi, wena gorha? Inceba kaThixo ikho imihla yonke.
2 Ulwimi lwakho lucinga ukweyelisela, Njengesitshetshe sokuguya iindevu esiloliweyo, wena mkhohlisi.
3 Uthanda okubi kunokulungileyo; Ubuxoki, kunokuthetha ubulungisa. (Phakamisani.)
4 Uthanda onke amazwi aginyayo, Lulwimindini lukhohlisayo.
5 Naye uThixo uya kukudiliza kuphele; Uva kukuxwila, akuncothule ententeni, Akudonyule ezweni labaphilileyo. (Phakamisani.)
6 Obona amalungisa, oyike, Amhleke, athi,
7 Nanko umfo ongamenzanga igwiba lakhe uThixo, Owakholosa ngobuninzi bobutyebi bakhe, Waba nengcwangu ekweyeliseleni kwakhe.
8 Ke mna ndinjengomnquma oluhlaza endlwini kaThixo; Ndikholose ngenceba kaThixo ngonaphakade kanaphakade.
9 Ndiya kubulela kuwe ngonaphakade, kuba ukwenzile oku; Ndiya kuthemba igama lakho, ngokuba lilungile, phambi kwabenceba bakho.


text:
Chapter 1
1 Wathetha uYehova kuMoses entlango yaseSinayi, ententeni yokuhlangana, ngolokuqala usuku lwenyanga yesibini, ngomnyaka wesibini wokuphuma kwabo ezweni laseYiputa, esithi,
2 Thabathani inani lebandla lonke loonyana bakaSirayeli, ngokwemizalwane yabo ngokwezindlu zooyise, ngenani lamagama yonke into eyindoda, ngokwentloko yayo.
3 Nothabathela kominyaka imashumi mabini ezelwe ninyuse, bonke abaphuma umkhosi kwaSirayeli; nibabale emlibeni ngokwemikhosi yabo, wena noAron;
4 kubekho nani indoda esizweni ngasinye, indoda eyintloko yendlu kayise.
5 Ngawo la amagama amadoda aya kuma nani: kwaRubhen: uElitsure unyana kaShediyure;
6 kwaSimon: uShelumiyeli unyana kaTsurishadayi;
7 kwaYuda: uNashon unyana ka-Aminadabhi;
8 kwaIsakare: uNathaniyeli unyana kaTsuhare;
9 kwaZebhulon: uEliyabhi unyana kaHelon;
10 koonyana bakaYosefu: kwaEfrayim: uElishama unyana ka-Amihudi; kwaManase: uGamaliyeli unyana kaPedatsure;
11 kwaBhenjamin: uAbhidan unyana kaGidiyoni;
12 kwaDan: uAhiyezere unyana ka-Amishadayi;
13 kwa-Ashere: uPagiyeli unyana kaOkran;
14 kwaGadi: uEliyasafu unyana kaDehuweli;
15 kwaNafetali: uAhira unyana kaEnan.
16 Ngabo abo babizwe libandla, abazizikhulu zezizwe zooyise, abaziintloko zamawaka akwaSirayeli bona.
17 OoMoses noAron bawathabatha loo madoda ahleliweyo ngamagama.
18 Balibizela ndawonye lonke ibandla ngolokuqala usuku lwenyanga yesibini, ukuba baxele ukuzalwa kwabo ngokwemizalwane yabo, ngokwezindlu zooyise, ngenani lamagama, bethabathela kominyaka imashumi mabini ezelwe, banyuse, ngokweentloko zabo.
19 Njengoko uYehova wamwiselayo umthetho uMoses, wababala entlango yaseSinayi.
20 Koonyana bakaRubhen, owamazibulo kaSirayeli, inzala yabo ngokwemizalwane yabo, ngokwezindlu zooyise, ngenani lamagama, ngokweentloko zabo, yonke into eyindoda ethabathela kominyaka imashumi mabini ezelwe, inyuse, bonke abaphuma umkhosi:
21 abalwayo kubo besizwe sakwaRubhen, baba ngamashumi amane anamathandathu amawaka, anamakhulu mahlanu.
22 Koonyana bakaSimon, inzala yabo ngokwemizalwane yabo, ngokwezindlu zooyise, ababalwa kubo ngenani lamagama, ngokweentloko zabo, yonke into eyindoda ethabathela kominyaka imashumi mabini ezelwe, inyuse, bonke baphuma umkhosi;
23 ababalwayo kubo besizwe sakwaSimon, baba ngamashumi amahlanu anesithoba amawaka, anamakhulu mathathu.
24 Koonyana bakaGadi, inzala yabo ngokwemizalwane yabo, ngokwezindlu zooyise, ngenani lamagama, bethabathela kominyaka imashumi mabini ezelwe, banyuse, bonke abaphuma umkhosi:
25 ababalwayo kubo besizwe sakwaGadi, baba ngamashumi amane anamahlanu amawaka, anamakhulu mathandathu, anamanci mahlanu.
26 Koonyana bakaYuda, inzala yabo ngokwemizalwane yabo, ngokwezindlu zooyise, ngenani lamagama, bethabathela kominyaka imashumi mabini ezelwe, banyuse, bonke abaphuma umkhosi:
27 ababalwayo kubo besizwe sakwaYuda, baba ngamashumi asixhenxe anamane amawaka, anamakhulu mathandathu.
28 Koonyana bakaIsakare, inzala yabo ngokwemizalwane yabo, ngokwezindlu zooyise, ngenani lamagama, bethabathela kominyaka imashumi mabini ezelwe, banyuse, bonke abaphuma umkhosi:
29 ababalwayo kubo besizwe sakwaIsakare, baba ngamashumi amahlanu anamane amawaka, anamakhulu mane.
30 Koonyana bakaZebhulon, inzala yabo ngokwemizalwane yabo, ngokwezindlu zooyise, ngenani lamagama, bethabathela kominyaka imashumi mabini ezelwe, banyuse, bonke abaphuma umkhosi:
31 ababalwayo kubo besizwe sakwaZebhulon, baba ngamashumi amahlanu anesixhenxe amawaka, anamakhulu mane.
32 Koonyana bakaYosefu: koonyana bakaEfrayim: inzala yabo ngokwemizalwane yabo, ngokwezindlu zooyise ngenani lamagama, bethabathela kominyaka imashumi mabini ezelwe, banyuse, bonke abaphuma umkhosi:
33 ababalwayo kubo besizwe sakwaEfrayim, baba ngamashumi amane amawaka, anamakhulu mahlanu.
34 Koonyana bakaManase, inzala yabo ngokwemizalwane yabo, ngokwezindlu zooyise, ngenani lamagama, bethabathela kominyaka imashumi mabini ezelwe, banyuse, bonke abaphuma umkhosi:
35 ababalwayo kubo besizwe sakwaManase, baba ngamashumi amathathu anamabini amawaka, anamakhulu mabini.
36 Koonyana bakaBhenjamin, inzala yabo ngokwemizalwane yabo, ngokwenzindlu zooyise, ngenani lamagama, bethabathela kominyaka imashumi mabini ezelwe, banyuse, bonke abaphuma umkhosi:
37 ababalwayo kubo besizwe sakwaBhenjamin, baba ngamashumi amathathu anamahlanu amawaka, anamakhulu mane.
38 Koonyana bakaDan, inzala yabo ngokwemizalwane yabo, ngokwezindlu zooyise, ngenani lamagama, bethabathela kominyaka imashumi mabini ezelwe, banyuse, bonke abaphuma umkhosi:
39 ababalwayo kubo besizwe sakwaDan, baba ngamashumi amathandathu anamabini amawaka, anamakhulu asixhenxe.
40 Koonyana baka-Ashere, inzala yabo ngokwemizalwane yabo, ngokwezindlu zooyise, ngenani lamagama, bethabathela kominyaka imashumi mabini ezelwe, banyuse, bonke baphuma umkhosi:
41 ababalwayo kubo besizwe sakwa-Ashere, baba ngamashumi amane analinye amawaka, anamakhulu mahlanu.
42 Koonyana bakaNafetali, inzala yabo ngokwemizalwane yabo, ngokwezindlu zooyise, ngenani lamagama, bethabathela kominyaka imashumi mabini ezelwe, banyuse, bonke abaphuma umkhosi:
43 ababalwayo kubo besizwe sakwaNafetali, baba ngamashumi amahlanu anamathathu amawaka, anamakhulu mane.
44 Ngabo abo babalwayo, babalwayo nguMoses, noAron, nezikhulu zakwaSirayeli ezilishumi elinazibini, iyileyo indoda ibalelwa indlu kayise.
45 Bonke ababalwayo boonyana bakaSirayeli ngokwezindlu zooyise, bathabathela kominyaka imashumi mabini ezelwe, banyuse, bonke abaphuma umkhosi kwaSirayeli:
46 bonke ababalwayo baba ngamakhulu amathandathu amawaka, anamawaka mathathu, anamakhulu mahlanu, anamanci mahlanu.
47 Ke bona abaLevi, ngokwesizwe sezindlu zooyise, ababalelwanga phakathi kwabo.
48 Wathetha uYehova kuMoses, esithi,
49 Kodwa sona isizwe sakwaLevi uze ungasibali; ungalithabathi inani laso phakathi koonyana bakaSirayeli.
50 Wena ke abaLevi uze ubenze bavelele umnquba wesingqino nempahla yawo yonke, nento yonke ekuwo, bawuthwale umnquba nempahla yawo yonke, balungiselele kuwo, bamise iintente zabo ngeenxa zonke emnqubeni.
51 Ekundulukeni komnquba wowiswa ngabaLevi; ekumisweni komnquba wophakanyiswa ngabaLevi; owasemzini osondelayo kuwo makabulawe.
52 Oonyana bakaSirayeli bomisa elowo intente yakhe eminqubeni yakowabo, elowo ebhanileni yakowabo, ngokwemikhosi yabo.
53 AbaLevi bona bozimisa ezabo ngeenxa zonke emnqubeni wesingqino, ukuze kungezi burhalarhume phezu kwebandla loonyana bakaSirayeli, basigcine abaLevi isigxina somnquba wesingqino.
54 Benza ke oonyana bakaSirayeli; njengako konke uYehova abemwisele umthetho uMoses, benjenjalo.


text:
Iifoto Zesibini ZaseWallkill (Ukususela NgoNovemba 2014 Ukuya Kutsho NgoNovemba 2015)
AmaNgqina KaYehova andise aza alungisa izakhiwo zawo eziseWallkill, eNew York. Ezi foto zibonisa indlela ohambele phambili ngayo lo msebenzi phakathi kukaNovemba 2014 noNovemba 2015.
NgoDisemba 4, 2014—ISakhiwo Seeofisi 2
Kulungiswa indlela engakumnyango wesakhiwo seofisi. Indlela ekuhanjwa kuyo yenziwe yakhuseleka ukuze bangatyibiliki abantu xa behamba kuyo ebusika. Kwesi sakhiwo kukho iOfisi YaseBheteli, iOfisi YeKomiti YeSebe neSebe Lenkonzo.
NgoDisemba 5, 2014—ISakhiwo D Sokuhlala
Umzalwana osebenza kwiSebe Elijongene Nokuhombisa Ngaphakathi usebenzisa umatshini wokulungisa phantsi ngaphambi kokuba kufakwe izinto zokugqibela. Lo matshini ufakwe kwivacuum ephungula uthuli.
NgoJanuwari 9, 2015—ISakhiwo E Sokuhlala
Bafikela kule ndawo ilungisiweyo abantu abatyeleleyo nabo baseBheteli abangaphezu kwe-200 abahlala kwiSakhiwo E. Ngela xesha bekulungiswa ngalo esi sakhiwo kufakwe iifestile ezonga umbane kunye neealam ezintsha ezinceda xa kusitsha.
NgoFebruwari 9, 2015—ISakhiwo Sokuprinta
Umzalwana osebenza ngezobungcisa ufaka iintambo zombane kwisakhiwo ekuqeqeshelwa kuso. Esi sakhiwo senzelwe ukunceda abasebenzi babe nobuchule bokulungisa imibhobho yamanzi, umbane nezinye izinto ezinento yokwenza nokhuseleko.
NgoFebruwari 17, 2015—ISakhiwo Sokuprinta
Umntu osebenza ngombane ufaka isibane kwisakhiwo esitsha ekuqeqeshelwa kuso ubuchule bezinto zeteknoloji.
NgoMatshi 2, 2015—ISakhiwo Seeofisi 1
Udade ujonga ukuba iqelelene kangakanani imibhobho yombane. Le ndawo iye yalungiswa ukuze ibe kuyo iofisi yesebe ebikade iseBrooklyn.
NgoMatshi 3, 2015—ISakhiwo D Sokuhlala
Umzalwana ulungisa imibhobho eza kuphuma amanzi ashushu.
NgoMatshi 31, 2015—ISakhiwo D Sokuhlala
Abantu abakwisebe elisebenza phandle balungisa ifestile ngoxa bekhwele kwilift. Ezi festile ziyi-298 kwesi sakhiwo sisodwa, zonga umbane ehlotyeni nasebusika.
NgoAprili 17, 2015—ISakhiwo Seeofisi 1
Umntu owakha ngamatye, usebenzisa amatye odonga olwalukho ukususela kwiminyaka yoo-1970, wakha udonga olutsha kwindawo yokupaka iimoto ephakathi kweSakhiwo Seeofisi 1 neSakhiwo E Sokuhlala.
NgoAprili 17, 2015—ISakhiwo Seeofisi 1
Umzalwana ulungisa udonga ukuze lupeyintwe. Kwesi sakhiwo kukho isebe lokubala imali, eleekhompyutha nelokuthenga izinto.
NgoJuni 8, 2015—ISakhiwo D Sokuhlala
Umzalwana osebenza ngombane utsalela intambo kwintonga ekhusela xa kududuma. Le ntonga ikhusela esi sakhiwo ngokuthi umbane ubethe emhlabeni kunokuba ubethe kuso.
NgoJuni 8, 2015—ISakhiwo D Sokuhlala
Ngoxa bekusandiswa esi sakhiwo saseWallkill, ziye zagadwa izinto ezingaphandle ukuze zingamoshakali, kuquka nemithi evelileyo kulo mfanekiso. Itanki elisekhohlo lineelithe eziyi-150 000 apho afumaneka khona amanzi nawokucima umlilo kwisakhiwo saseWallkill.
NgoJuni 25, 2015—ISakhiwo Seeofisi 1
Umzalwana wenza udonga olungasemva lweholo laseBheteli ngamaplanga ayi-1 800. La maplanga makhulu anciphisa ingxolo.
NgoJulayi 9, 2015—ISakhiwo Seeofisi 2
UCharles Reed ukhonze eBheteli ukususela ngo-1958. Umzalwan’ uReed ebencedisa ekwenzeni nasekufakeni izitena kwiindawo zokuprinta xa iBheteli yaseBrooklyn yayisenzela iMerika namanye amazwe iincwadi. Ngoxa bekulungiswa iWallkill, umzalwan’ uReed ebesebenza neqela eliqinisekisayo ukuba imisebenzi yenziwa kakuhle.
NgoAgasti 17, 2015—ISakhiwo Seeofisi 1
Abasebenzi bothula izitulo zeholo laseBheteli. Eli holo linezitulo eziyi-812.
NgoSeptemba 21, 2015—ISakhiwo Seeofisi 1
Ngoxa bekulungiswa iholo laseBheteli kufakwe izixhobo zokubukela iividiyo nesilingi ebangela ivakale kakuhle loo nto imanyelweyo.
Ngo-Oktobha 12, 2015—ISakhiwo D Sokuhlala
Kulungiswa indawo aza kuhlala kuyo unesi, kwindawo abancedwa kuyo abantu abagulayo eBheteli. Yenziwe yankulu ipaseji namagumbi angasese ukuze bakhathalelwe kakuhle abantu abagulayo.
Ngo-Oktobha 15, 2015—ISakhiwo SaseWallkill
Ifoto yesakhiwo saseWallkill, esinabantu abaphantse babeyi-2 000. Umsebenzi obusenziwa eWallkill wezakhiwo ezitsha nezilungisiweyo ofikelela kwiimitha ezingaphezu kwe-102 000 ugqitywe ngoNovemba 30, 2015.


text:
Matshi 6-
12
YEREMIYA 1–4
Ingoma 23 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“Ndinawe Ukuba Ndikuhlangule”: (imiz. 10)
[Dlala ividiyo ethi Intshayelelo kaYeremiya.]
Yer 1:6—UYeremiya wayethandabuza ukwamkela isabelo sakhe esitsha (w11 3/15 29 ¶4)
Yer 1:7-10, 17-19—UYehova wathembisa uYeremiya ukuba uza kumxhasa aze amncede (w05 12/15 23 ¶18; jr 88 ¶14-15)
-
Ukwemba Ubuncwane ObuseBhayibhileni: (imiz. 8)
Yer 2:13, 18—Ziziphi izinto ezimbini ezimbi ezenziwa ngamaSirayeli angathembekanga? (w07 3/15 9 ¶8)
Yer 4:10—UYehova ‘wayebakhohlise’ njani abantu bakhe? (w07 3/15 9 ¶4)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: (imiz. 4 nangaphantsi) Yer 4:1-10
YIKHUTHALELE INTSIMI
Lungiselela Iintshumayelo Zale Nyanga: (imiz. 15) Ingxubusho esekelwe “Kwiintshayelelo Onokuzisebenzisa.” Dlala ividiyo yentshumayelo nganye onokuyisebenzisa uze emva koko uxubushe iingongoma eziphambili.
INDLELA YOKUPHILA YAMAKRISTU
Okufezwe Yintlangano: (imiz. 7) Dlala ividiyo ethi Okufezwe Yintlangano ngoMatshi.
Iphulo Lokumemela Abantu ESikhumbuzweni Liza Kuqalisa NgoMatshi 18: (imiz. 8) Intetho mayinikelwe ngumveleleli wenkonzo, isekelwe Kwincwadi Yobomi BamaKristu Nomsebenzi Wokushumayela kaFebruwari 2016, iphepha 8. Nika bonke abakhoyo ikopi yesimemo seSikhumbuzo uze uxubushe oko sikuquletheyo. Uze uthethe nangendlela intsimi eza kugutyungelwa ngayo.
ISifundo SeBhayibhile Sebandla: (imiz. 30) kr isahl. 9 ¶10-15, isicangca esithi “Ukwanda Kwezifundo ZeBhayibhile,” nebhokisi ethi “UYehova Ubangele Kwenzeka” nethi “Indlela ‘Omncinane’ Aye Waba ‘Luhlanga Olunamandla’ Ngayo”
Impinda Yentlanganiso Elandelwa Ngamagqabantshintshi Entlanganiso Yeveki Elandelayo (imiz. 3)
Ingoma 74 Nomthandazo


text:
Chapter 2
1 UYona wathandaza kuYehova uThixo wakhe embilinini wentlanzi, wathi, Ndakhala kuYehova ndisembandezelweni, Wandiphendula;
2 Ndazibika ndisesiswini selabafileyo, Waliva wena ilizwi lam.
3 Ngokuba wawundiphosa enzulwini, embilinini yeelwandle, Umlambo waba ngeenxa zonke kum; Adlula phezu kwam onke amaza akho alwayo, namaza akho agugumayo.
4 Ndathi ke mna, Ndigxothiwe phambi kwamehlo akho; Noko ke ndiya kubuya ndibheke etempileni yakho engcwele.
5 Andirhawula amanzi, ada eza emphefumlweni; Andijikeleza amanzi enzonzobila; Ingca yolwandle yayithi jize intloko yam.
6 Ndehla ndaya ezikhondweni zeentaba; Lona ihlabathi, imivalo yalo yandivalela ngonaphakade; Wasuka wabunyusa emhadini ubomi bam, Yehova Thixo wam.
7 Ekutyhafeni komphefumlo wam ngaphakathi kwam, ndakhumbula uYehova: Wafika kuwe umthandazo wam etempileni yakho engcwele.
8 Abagcine amampunge angento yanto Bashiya inceba yabo
9 Ke mna ndiya kubingelela kuwe ndinezwi lokubulela: Endakubhambathisayo ndiya kukuzalisa. Usindiso lukuYehova.
10 UYehova wathetha nentlanzi, yamhlanzela uYona emhlabeni owomileyo.


text:
ISEBE lemfundo esisiseko namhlanje linikise ngesikolo esitsha esixabisa amashumi amabini ezigidi zeerandi (R20M) iBhekisizwe eMqanduli.
Ingxelo yela sebe ithi oku kuyinxalenye yeenkqubo zabo zokusondeza izikolo kubantwana basezilalini, kwanokupheliswa kwezikolo zodaka kumaphandle oMzantsi Afrika.
UDumani Zozo womasipala wesithili saseKSD wenze intetho ephambili egameni lalo masipala ngethuba kugqithiswa ngesi sikolo.
"Kubalulekile ukuba abantwana bafunde phantsi kweemeko ezifikelelekayo ukuze bakhuthazeke kwimfundo yabo njengabo bahlala ezidolophini,” uthethe watsho uZozo.
Idolophu yaseMqanduli yenye yezo zeMpuma Koloni ezenza ukuba abantwana bahambe imigama emide ukuya esikolweni.
“Konke oku kubuyisa isidima kwimfundo yasezilalini logama sikwaziyo ukuphelisa izikolo zodaka kwintlalo yabantwana beli lizwe,” kutsho uZozo.
IMpuma Koloni lelinye lamaphondo ahamba phambili ngengxaki yokuba nezikolo ezakhiwe ngodaka eMzantsi Afrika. Urhulumente wentando yesininzi wazimisela ukuba uzakukuphelisa ukusetyenziswa kwezikolo zodaka ukusukela ngonyaka ka1996 kuMzantsi Afrika.
"Siyazi ukuba kukho izikolo ezivalwayo ngenxa yamanani wabantwana aphantsi, ezo zikolo kungenxa yokuba zakhiwe zazininzi kwindawo, esi saseBhekisizwe sifuneka ngamandla kuba baninzi abantwana abadinga iindawo zokufunda abahamba umgama omde,” utshilo uZozo.
Urhulumente weli phondo ngokugunyaziswa ngurhulumente kazwelonke unikisa ngeenqwelo zokuhamba kubantwana abafunda kude namakhaya abo ngenxa yemigama emide.
Imfundo yabaqalayo engazinzanga isoloko ityholwa ukuba ngunobangela weziphumo ezingezihle kwibanga leshumi.


text:
Uyakhumbula uqongqothwane omkhulu owayedume ngokutyekeza ngasemva ithyefu engamanzi kwintshaba zakhe? Science News Isebe leendaba ze nzulu lwazi lisazisa ukuba loqongqothwane: “ukhuthaza iincutshe zeenjini, izixhobo zokuhambisa amachiza kunye nezixhobo zokucima umlilo liphuhlise izifafazi zochwephesho.” ... "Ingakwazisa nezixhobo ezinamandla zokufaka amafutha kwiinjini zeenqwelo mafutha. Ingakwafikisa nesizukulwana sezicima mlilo esingakukhupha umsi ocolekiyo okanye amachaphaza amakhulu. Konke oku kuyakuxhomekeka kuhlobo okanye izinga lomlilo okufuneka ucinyiwe."1 (Science News, April 5 2008)
Nantsi ingcaciso esuka kwezenzululwazi ypkuba loqongqothwane angakwenza njani konke oku: "imfihlo yamandla weliqhinga laloqongqothwane isemngxunyeni ongenayo kwakunye nophumayo kule chamber. Lomngxunya ungenayo uyavuleka ukuze kungene lamachiza anamandla, apho aye athi ke aqalise ukubila xa ethe adibana. Iye ivale ke xa sele kungene umsi owaneleyo.
Njengoba lomsi udibana kuye kwakheke ubushushu nto leyo ithi yonyusele ingcindezelo kule (mgqomo)chamber ivalekileyo. Xa lengcindezelo sele iqabele , lomngxunya uphumayo uye uvuleke lencindi inethyefu iphume ngokunyashwa okumandla kakhulu ihkupha umsi onezibi. Lenkqubo ke ibizwa ngokuba yi ‘flash evaporation’.2
Ekubeni lo msi uphumile lomngxunya uphumayo uye avaleke kuvuleke lo ungenayo, umgqomo aphinde agcwale kwakhona alungiselele ukutyekeza kwakhona obunye ubungozi." (Science News, April 5 2008)
Kutheni na abantu bekopa indalo ka Thixo ukwakha izinto zabo zokufafaza zodidi? Izinto zokufafaza ezakhiwe ngabantu azisebenzi ngendlela efanayo. Kunesizathu esibangela oko: "kaloku into ka Thixo ebubudenge, inobulumko kuneyabantu, nento ka Thixo engathi ayinamandla yomelele kune yabantu." (1 Abasekorinte 1:25)
Ukhuseleko lokwakhiwa kwalo qongqothwane kunika ubungqina bobolumnku lokuhlelwa/lokucwangciswa. Kodwa ingcaphephe zithi eyona nto ihlileyo ayaziwa ncam ku vele kwenzeka nje, ngebhaqo lokutshintsha kwezinto ngempazamo engenangcaciso ebizwa ngokuba zi “mutations). Ukhetho lwezendalo kuzisusile zonke iingozi kodwa akhange luphuhlise ukusebenza kwayo. Oqongqothwane abangenalo olukhuseleko lungummangaliso abaphili nje kodwa bayabogqitha abaqongqothwane bamangalisayo benziwe ngabantu. “ukhetho lwezenalo? Vuka!
Indalo izele yimizekelo yeni bono/izicwangciso Ezimangalisayo:
-- Iinyosi ezinkulu zenza imimangaliso ngokwandisa /ngokuvula iimpikwana zazo, zithwele incindi yokwenza ubusi.
-- Izinambuzane ii gecko ezinyuka ngodonga ukuyokufika ephahleni lwendlu nto leyo iye ibenzima kwezinye izinambuzane ezilingana nayo ngesithomo.
-- Iimbovane ezithwala umthwalo onzima ngokuphinda phindwe ukuyokufikelela kumashumi amhlanu (50) kwisiqu sazo.
-- Iintaka eziluhlobo lwe hummingbird ezibetha iimpiko zazi ukusukela kwizihlandlo eziyi 40 ukuyokufika ku 200 ngomzuzwana nje.
-- Iinyosi ezinkulu zenza imimangaliso ngokwandisa /ngokuvula iimpikwana zazo, zithwele incindi yokwenza ubusi.
Masivule amehlo wethu ukuze sibone imimangaliso yezenzo zika Thixo. Simbulele umdali wethu ngemimangaliso emingaka yendalo yakhe, kuba thina into ebhetele esinokuyenza kukuzama ukumkopa.
REFERENCES:
1 - Science News Magazine, April 5, 2008
2 - S.k. ’Flash Evaporation’, http://en.wikipedia.org/wiki/Flash_evaporation


text:
Chapter 20
1 Kwathi ukuvela komnyaka, ngexesha lokuphuma kookumkani, uYowabhi wayeyiphethe impi ephuma umkhosi; walonakalisa ilizwe loonyana baka-Amon, wafika wayingqinga iRabha. UDavide yena wahlala eYerusalem. UYowabhi ke wayichitha iRabha, wayitshabalalisa.
2 UDavide wasithabatha isithsaba sokumkani wabo entlokweni yakhe, wasifumana siyitalente yegolide ubunzima baso, sinamatye anqabileyo; sabekwa entlokweni kaDavide. Waphuma namaxhoba aloo mzi amaninzi kunene.
3 Ke abantu ababekhona wabarhola, wabasika ngeesarha, nangezisizilo zesinyithi, nangeempahla ezibukhali zesinyithi. Wenjenjalo uDavide kwimizi yonke yoonyana baka-Amon. Wabuya ke uDavide nabantu bonke, waya eYerusalem.
4 Kwathi emva koko, kwaliwa namaFilisti eGezere; wesuka uSibhekayi umHusha wambulala uSipayi, obe engowoonyana bakaRafa; oyiswa ke.
5 Kwabuya kwaliwa namaFilisti. UElihanan unyana kaYahire wambulala uLami, umzalwana kaGoliyati waseGati, oluthi lwentshuntshe yakhe lwalungangomthi wabaluki.
6 Kwabuya kwaliwa eGati. Kwakho ndoda iyingxilimbela, eminwe neenzwane zazingamashumi amabini anane; imithandathu sandleni sinye, zintandathu lunyaweni lunye; nayo ibizalwa nguRafa.
7 Yawangcikiva amaSirayeli; wayibulala uYonatan, unyana kaShimeha umkhuluwa kaDavide.
8 Abo bazalwa nguRafa eGati; bawa ngesandla sikaDavide, nangesandla sabakhonzi bakhe.


text:
Chapter 41
1 Kwathi ngenyanga yesixhenxe, weza uIshmayeli unyana kaNetaniya, unyana kaElishama, wasembewini yokumkani, wakubathetheli bokumkani, enamadoda alishumi, kuGedaliya unyana ka-Ahikam eMizpa; badla isonka ndawonye eMizpa apho.
2 Wesuka uIshmayeli unyana kaNetaniya, namadoda alishumi abenaye, wamxabela uGedaliya unyana ka-Ahikam, unyana kaShafan, ngekrele; wambulala ke obenziwe umveleli ngukumkani waseBhabheli ezweni eli;
3 namaYuda onke abenaye, abenoGedaliya eMizpa, namaKaledi awafunyanwayo khona, angamadoda okulwa, wawabulala uIshmayeli.
4 Kwathi ke ngomhla wesibini emva kokubulawa kukaGedaliya, kungazi mntu,
5 kwafika amadoda evela kwaShekem naseShilo nakwaSamari, amadoda angamashumi asibhozo, eguye iindevu, ezikrazule iingubo, ezicentile, eneminikelo yokudla nentlaka emhlophe ezandleni zawo, eyizisa endlwini kaYehova.
6 Waphuma eMizpa uIshmayeli unyana kaNetaniya, waya kuwakhawulela, emana ehamba elila. Kwathi, akufika kuwo, wathi kuwo, Yizani kuGedaliya unyana ka-Ahikam.
7 Kwathi, akufika phakathi komzi, wawabulala uIshmayeli unyana kaNetaniya, wawalahlela emhadini phakathi, yena namadoda lawo abenaye.
8 Ke kwafumaneka kuwo amadoda alishumi, awathi kuIshmayeli, Musa ukusibulala, ngokuba sinezisele endle ezinengqolowa, nerhasi, neoli, nobusi. Wawayeka ke, akawabulala phakathi kwabazalwana bawo.
9 Ke kaloku umhadi, apho uIshmayeli wazilahlela kuwo ngakuGedaliya zonke izidumbu zamadoda abewabulele (lowo wawenzayo ukumkani uAsa ngenxa kaBhahesha ukumkani wakwaSirayeli), uIshmayeli unyana kaNetaniya wawuzalisa ngababuleweyo.
10 UIshmayeli wawathimba onke amasalela abantu abaseMizpa, iintombi zokumkani, nabantu bonke ababesele eMizpa, abenziwe umveleli wabo uGedaliya unyana ka-Ahikam nguNebhuzaradan, umthetheli wabasiki; wabathimba ke uIshmayeli unyana kaNetaniya, wahamba, wawelela koonyana baka-Amon.
11 Weva uYohanan unyana kaKareha, nabathetheli bonke bezimpi ezibe zinaye, bonke ububi awabenzayo uIshmayeli unyana kaNetaniya;
12 bawathabatha onke amadoda, baya kulwa noIshmayeli unyana kaNetaniya, bamfumana ngasemanzini amakhulu aseGibheyon.
13 Kwathi, bonke abantu abanoIshmayeli, bakumbona uYohanan unyana kaKareha, nabathetheli bezimpi ezinaye, bavuya;
14 bajika bonke abantu abebathimbe eMizpa uIshmayeli, babuya baya kuYohanan unyana kaKareha.
15 Ke uIshmayeli unyana kaNetaniya wasinda, enamadoda asibhozo, ebusweni bukaYohanan, waya koonyana baka-Amon.
16 Wawathabatha uYohanan unyana kaKareha, nabathetheli bonke bezimpi ababenaye, onke amasalela abantu, awababuyisayo kuIshmayeli unyana kaNetaniya eMizpa, emveni kokuba ebembulele uGedaliya unyana ka-Ahikam, amagorha, amadoda okulwa, nabafazi, nabantwana, namathenwa, abewabuyisile eGibheyon.
17 Baya bahlala endlwini yabaphambukeli kaKimham engaseBhetelehem, ukuba baye kungena eYiputa, ngenxa yamaKaledi.
18 Ngokuba babewoyika, ngokuba uIshmayeli unyana kaNetaniya ebembulele uGedaliya unyana ka-Ahikam, owayenziwe umveleli welizwe ngukumkani waseBhabheli.


text:
Chapter 10
1 Ndabona, nanko, phezu kwesibhakabhaka esibe siphezu kwentloko yeekerubhi, kunjengelitye lesafire, kubonakala ngathi ngumfanekiso wetrone; wabonakala phezu kwazo uYehova.
2 Wathetha kwindoda eyambethe ilinen emhlophe, wathi, Yiya phakathi kweevili ezijikelezayo ngaphantsi kwekerubhi, uzalise izandla zakho ngamalahle omlilo, uwathabathe phakathi kweekerubhi, uwasasaze phezu kwawo umzi. Yangena ndiyibona.
3 Ke iikerubhi bezimi ngasekunene kwendlu, ekungeneni kwendoda leyo; ilifu layizalisa intendelezo ephakathi.
4 Benyuka ubuqaqawuli bukaYehova, besuka ezikerubhini, baya emnyango wendlu. Yazala indlu lilifu, nentendelezo yazala bubumhlophe bobuqaqawuli bukaYehova.
5 Savakala isandi samaphiko eekerubhi, sada saya entendelezweni engaphandle, sinjengezwi loSomandla akuthetha.
6 Kwathi, akuyiwisela umthetho indoda eyambethe ilinen emhlophe, esithi, Thabatha umlilo phakathi kweevili ezijikelezayo, phakathi kweekerubhi, yasuka yangena yema ecaleni kweevili.
7 Ibe isuka ke ikerubhi, isolule isandla sayo phakathi kweekerubhi, isise emlilweni ophakathi kweekerubhi, iwuthabathe, iwunikele esandleni sowambethe ilinen emhlophe; ebewuthabatha ke aphume.
8 Kwabonakala ke ezikerubhini into efana nesandla somntu, phantsi kwamaphiko azo.
9 Ndabona, nanzo iivili ezine zisecaleni leekerubhi, ivili enye isecaleni lekerubhi enye, ivili enye isecaleni lekerubhi enye, ukubonakala kweevili ngathi yimbonakalo yelitye lekrizolite.
10 Ngokubonakala kwazo zone bezimfani-nye, kwanga kukho ivili ngaphakathi kwevili.
11 Ekuhambeni kwazo zahamba zaya kumacala azo omane; azajikeleza ekuhambeni kwazo; ngokuba apho sukuba leyo iphambili ibe ibheka khona, zibe ziyilandela, zingajikelezi ekuhambeni kwazo.
12 Ke umzimba wazo wonke, nomhlana wazo, nezandla zazo, namaphiko azo, neevili, zibe zizele ngamehlo ngeenxa zonke; zone bezineevili zazo.
13 Iivili ezo zabizwa ezindlebeni zam, kwathiwa, ziivili ezijikelezayo.
14 Inye ibe inobuso obune: ubuso bokuqala ibubuso bekerubhi, ubuso besibini ibubuso bomntu, obesithathu ibubuso bengonyama, obesine ibubuso bokhozi.
15 Zenyuka iikerubhi; yilaa nto iphilileyo, ndayibonayo emlanjeni oyiKebhare.
16 Ekuhambeni kweekerubhi zahamba iivili ecaleni lazo; nasekuwaphakamiseni kweekerubhi amaphiko azo, ukuba zisuke emhlabeni, azijikanga neevili zazo zimke ecaleni lazo.
17 Ekumeni kwazo zema nazo; ekusukeni kwazo ukuba ziphaphazele, zesuka nazo; ngokuba umoya wento ephilileyo ube ukho kuzo.
18 Baphuma ke ubuqaqawuli bukaYehova, bemka emnyango wendlu, beza kuma phezu kweekerubhi.
19 Iikerubhi zawaphakamisa amaphiko azo, zasuka emhlabeni emehlweni am; ekuphumeni kwazo iivili zazingakuzo. Zema ekungeneni kwesango lendlu kaYehova elisempumalanga, ubuqaqawuli bukaThixo kaSirayeli buphezu kwazo ngaphezulu.
20 Yilaa nto iiphilileyo, ndayibonayo phantsi koThixo kaSirayeli emlanjeni oyiKebhare; ndazi ke ukuba ziziikerubhi.
21 Inye ibe inobuso obune inye ibe inamaphiko amane, imfano yezandla zomntu ingaphantsi kwamaphiko azo.
22 Ke imfano yobuso bazo, ibe ibobaa buso ndabubonayo imlanjeni oyiKebhare, nokubonakala kwazo nazo ngokwazo; zibe zihamba iyileyo iye kwicala elikhangelene nobuso bayo.


text:
Chapter 5
1 Emveni koko beza ooMoses noAron, bathi kuFaro, Utsho uYehova, uThixo kaSirayeli, ukuthi, Bandulule abantu bam, bandenzele umthendeleko entlango.
2 Wathi uFaro, Ngubani na uYehova, ukuba ndiphulaphule izwi lakhe, lokuba ndindulule uSirayeli? Andimazi uYehova, kananjalo andiyi kumndulula uSirayeli.
3 Bathi ke, UThixo wamaHebhere uhlangene nathi; makhe sihambe entlango uhambo lweentsuku ezintathu, sibingelele kuYehova uThixo wethu, hleze asiqwele ngendyikitya yokufa nangekrele.
4 Wathi ukumkani waseYiputa kubo, Yini na, nina Moses noAron, ukuba nibakhulule abantu emisebenzini yabo? Yiyani emithwalweni yenu.
5 Wathi uFaro, Yabonani, baninzi abantu belizwe ngoku, ke nina niyabaphumza emithwalweni yabo.
6 UFaro wabawisela umthetho abaphathi nabaqhubi-kalukhuni babantu ngaloo mini, esithi,
7 Ize ningabi sabanika abantu umququ wokwenza izitena, njengokwangaphambili; mabaye ngokwabo, bazibuthele umququ;
8 nenani ababelenza njengokwangaphambili, bamiseleni lona; ize ningalinciphisi, kuba bayahiliza; kuko le nto bakhalayo, besithi, Masiye kubingelela kuThixo wethu.
9 Mawube nzima umsebenzi phezu kwamadoda, asebenze wona, angaphulaphuli amazwi obuxoki.
10 Baphuma ke abaphathi nabaqhubi-kalukhuni babantu, bathetha ebantwini bathi, Utsho uFaro ukuthi, Andiyi kuninika mququ;
11 yiyani nina, nizithabathele umququ apho ningawufumana khona; kuba akuyi kuncitshiswa nto emsebenzini wenu.
12 Baphalazeka abantu ezweni lonke laseYiputa, babutha iindiza endaweni yomququ.
13 Abaqhubi-kalukhuni babantu babangxamisa, besithi, Yisebenzeni imisebenzi yenu, into yemini ngangemini yayo, ngangokuya naninomququ.
14 Babethwa ke abaphathi boonyana bakaSirayeli, ababemiswe phezu kwabo ngabaqhubi-kalukhuni babantu bakaFaro, kusithiwa, Kungathuba lini na, ukuba ningagqibi ukwenza izitena enizimiselweyo izolo nanamhla, njengokwangaphambili?
15 Baya abaphathi boonyana bakaSirayeli, bakhala kuFaro, besithi, Yini na ukuba wenjenje kubakhonzi bakho?
16 Abakhonzi bakho aba abanikwa mququ; kuthiwa ke kuthi, Yenzani izitena. Yabona, abakhonzi bakho aba bayabethwa, kanti kona abantu bakho abo.
17 Wathi, Kuhiliza nina; niyahiliza, kuko le nto nithi, Masiye sibingelele kuYehova.
18 Yiyani ke ngoku, nisebenze; aniyi kunikwa mququ; ke lona inani lezitena niya kulirhola.
19 Babona abaphathi boonyana bakaSirayeli ukuba basebubini, kusithiwa nje, Aniyi kunciphisa nto eziteneni zenu, kwinto yemini ngangemini yayo.
20 Baqubisana noMoses noAron, beza kubo ekuphumeni kwabo kuFaro.
21 Bathi kubo, UYehova makanikhangele, agwebe; ekubeni nilinukisile ivumba lethu phambi koFaro, naphambi kwabakhonzi bakhe, ukuba kubekwe ikrele lokusibulala esandleni sabo.
22 Wabuyela kuYehova uMoses, esithi, Nkosi yam, yini na ukuba ubaphathe kakubi aba bantu? Yini na le nto uthume mna?
23 Kususela koko ndangenayo kuFaro, ndithetha egameni lakho, yena ubaphethe kakubi aba bantu; akubahlangulanga nokubahlangula abantu bakho.


text:
Chapter 21
1 Kumongameli. Umhobe kaDavide. Yehova, uvuyile ngamandla akho ukumkani, Asikuko nokuba uyagcoba ngosindiso lwakho!
2 Umnike umnqweno wentliziyo yakhe Akwasilandula isicelo somlomo wakhe. (Phakamisani.)
3 Ngokuba umkhawulela ngeentsikelelo zokulungileyo, Umthwesa isithsaba segolide engcwengekileyo.
4 Wacela ubomi kuwe, wampha, Wamnika imihla emide ngonaphakade kanaphakade.
5 Lukhulu uzuko lwakhe ngosindiso lwakho; Ubeka phezu kwakhe indili nobungangamela.
6 Ngokuba umenze waba yintsikelelo ngonaphakade, Umvuyisa ngovuyo ebusweni bakho.
7 Ngokuba ukumkani ukholose ngoYehova, Ngenceba yOsenyangweni akayi kushukunyiswa.
8 Isandla sakho siya kuzifumana zonke iintshaba zakho, Esokunene sakho siya kubafumana abakuthiyayo.
9 Uya kubenza babe njengeziko lomlilo, wakubonakala. UYehova uya kubaginya ngomsindo wakhe, Nomlilo ubadle.
10 Uya kusitshabalalisa isiqhamo sabo emhlabeni, Imbewu yabo koonyana babantu.
11 Ngokuba bakuthobela ububi, Bacinga iyelenqe; abayi kufeza nto.
12 Ngokuba uya kubenza bakunikele umhlana; Ngesaphetha sakho uya kuxuna iintolo zakho ebusweni babo.
13 Phakama, Yehova, ngamandla akho; Siya kuvuma sibethe uhadi ngobugorha bakho.


text:
Chapter 3
1 Wandibonisa uYoshuwa umbingeleli omkhulu, emi phambi kwesithunywa sikaYehova, uSathana emi ngasekunene kwakhe, ukuze amchase.
2 Wathi uYehova kuSathana, UYehova makakukhalimele, Sathana; akukhalimele uYehova oyinyulileyo iYerusalem; lo akasikhuni esirholwe emlilweni na?
3 UYoshuwa ke ebambethe iingubo ezingcolileyo; wema ke phambi kwesithunywa.
4 Saphendula sathetha nabemiyo phambi kwaso, sathi, Zisuseni iingubo ezingcolileyo kuye. Sathi ke kuye, Yabona, ndibususile ubugwenxa bakho kuwe, ndikwambese ngezinqabileyo.
5 Ndathi ke, Mabambeke unkontsho oluhlambulukileyo entloko. Bambeka ke unkontsho oluhlambulukileyo entlokweni yakhe, bamambesa ngeengubo; saye isithunywa sikaYehova simi.
6 Isithunywa sikaYehova saqononondisa kuYoshuwa, sathi,
7 Utsho uYehova wemikhosi ukuthi, Ukuba uthe wahamba ngeendlela zam, ukuba uthe wasigcina isigxina sam, woyilawula wena indlu yam, wozigcina neentendelezo zam, ndikunike ukuhamba phakathi kwaba bemiyo apha.
8 Khawuphulaphule ke Yoshuwa, mbingeleli mkhulu, wena nabalingane bakho abahlala phambi kwakho; ngokuba ngamadoda asisimanga. Ngokuba, uyabona, ndiya kuzisa umkhonzi wam onguHlumelo.
9 Ngokuba nalo ilitye endalibeka phambi koYoshuwa; lityeni linye kobakho amehlo asixhenxe; yabona, ndikrola ukrolo lwalo, utsho uYehova wemikhosi, ndisuse ubugwenxa beli lizwe ngamini-nye.
10 Ngaloo mini, utsho uYehova wemikhosi, niya kubizelana phantsi komdiliya naphantsi komkhiwane.


text:
Chapter 3
1 Ke kaloku yoluka imfazwe phakathi kwendlu kaSawule nendlu kaDavide. UDavide waya esomelela ngokomelela; indlu kaSawule yaya incipha ngokuncipha.
2 UDavide wazalelwa oonyana eHebron: owamazibulo waba nguAmnon ngoAhinowam waseYizereli;
3 owesibini wabanguKiliyabhi ngoAbhigali, umkaNabhali waseKarmele; owesithathu waba nguAbhisalom, unyana kaMahaka, intombi kaTalemayi, ukumkani waseGeshuri;
4 owesine waba nguAdoniya, unyana kaHagiti; owesihlanu waba nguShefatiya, unyana ka-Abhitali;
5 owesithandathu waba nguItram, ngoEgla, umkaDavide. Wabazalelwa abo uDavide eHebron.
6 Kwathi, kwakubon’ ukuba kukho imfazwe phakathi kwendlu kaSawule nendlu kaDavide, uAbhinere wamana ukuzomelezela indlu kaSawule.
7 Ke uSawule ebeneshweshwe eligama linguRitspa, intombi ka-Aya; wathi ke uIshbhoshete kuAbhinere, Yini na ukuba ulingene ishweshwe likabawo?
8 Wavutha kakhulu ngumsindo uAbhinere ngamazwi kaIshbhoshete, wathi, Ndiyintloko yenja elunge kwaYuda yini na? Namhla ndiyenzela inceba indlu kaSawule uyihlo, kubazalwana bakhe, nakubahlobo bakhe; andikuyekelanga esandleni sikaDavide; kanti ke undivelele ngobugwenxa endibenze kule nkazana namhla.
9 UThixo makenjenje kuAbhinere, aqokele ukwenjenje; njengoko uYehova wamfungelayo uDavide, ndiya kwenjenjalo kuye:
10 ukubugqithisa ubukumkani endlwini kaSawule, kumiswe itrone kaDavide kwaSirayeli nakwaYuda, kuthabathele kwaDan kuse eBher-shebha.
11 Akaba saba nako ukumphendula nezwi uAbhinere ngokumoyika.
12 Wesusa esikhundleni sakhe uAbhinere abathunywa, baya kuDavide; esithi, Lelikabani na ilizwe? esithi, Yenza umnqophiso wakho nam; uyabona, isandla sam sinawe, ukuba aguqulelwe kuwe amaSirayeli onke.
13 Wathi, Kulungile, ndowenza nawe umnqophiso. Kodwa kukho nto-nye ndiyifunayo kuwe; yile: akuyi kububona ubuso bam, ungamzisanga uMikali intombi kaSawule, wakuza kububona ubuso bam.
14 UDavide wesusa abathunywa, baya kuIshbhoshete unyana kaSawule, esithi, Ndinike umkam uMikali, endamgana ngekhulu leenyama zokwaluswa zamaFilisti.
15 Wathumela uIshbhoshete, wamthabatha kwindoda yakhe, kuPaltiyeli unyana kaLayishe.
16 Yahamba naye ke indoda yakhe, imana ilila emva kwakhe, kwada kwezisa eBhahurim. Wathi uAbhinere kuyo, Hamba ubuye. Yabuya.
17 Ke kaloku uAbhinere wayenelizwi kumadoda amakhulu akwaSirayeli, elithi, Kwangaphambili nibe nimfuna uDavide, ukuba abe ngukumkani kuni:
18 yenzani kaloku, ngokuba uYehova utshilo kuDavide, ukuthi, Ndiya kubasindisa ngesandla sikaDavide, umkhonzi wam, abantu bam amaSirayeli esandleni samaFilisti, nasesandleni seentshaba zabo zonke.
19 Kananjalo uAbhinere ebethethile ezindlebeni zamaBhenjamin; kanjalo uAbhinere waya kuthetha ezindlebeni zikaDavide eHebron konke okulungileyo phambi kwamaSirayeli, naphambi kwendlu yonke yakwaBhenjamin.
20 Waya ke uAbhinere kuDavide eHebron, enamashumi amabini amadoda. UDavide wamenzela ke isidlo uAbhinere namadoda akhe abenawo.
21 Wathi uAbhinere kuDavide, Ndiya kusuka ndiwahlanganisele enkosini yam ukumkani onke amaSirayeli, enze umnqophiso nawe, ube ngukumkani entweni yonke oyinqwenelayo umphefumlo wakho. UDavide wamndulula uAbhinere; wahamba exolile.
22 Kwabonakala abakhonzi bakaDavide benoYowabhi, bevela emsebenzini wokututa, besiza namaxhoba amaninzi. Ke uAbhinere ebengasekhona kuDavide eHebron, ngokuba ubemndulule, wahamba exolile.
23 Bafika ooYowabhi nomkhosi wonke anawo. Kwaxelwa kuYowabhi, kwathiwa, UAbhinere unyana kaNere ubezile kukumkani, wamndulula, wahamba exolile.
24 Waya uYowabhi kukumkani, wathi, Yintoni na le uyenzileyo? Uyabona, ubezile uAbhinere kuwe; yintoni na le nto umndululeyo, wahamba wemka?
25 Uyamazi uAbhinere unyana kaNere, ukuba ubeze kukuthomalalisa, ukuze akwazi ukuphuma kwakho nokungena kwakho, akwazi konke okwenzayo.
26 Waphuma uYowabhi kuDavide, wathuma abathunywa; balandela uAbhinere, bambuyisa equleni laseSira, uDavide engazi.
27 Wabuya ke uAbhinere weza eHebron. UYowabhi wamthabathela bucala phakathi kwesango, ukuba athethe naye ngasese. Wamgwaza esiswini, wafa, ngenxa yegazi lika-Asaheli umninawa wakhe.
28 Weva uDavide emveni kokuba kunjalo, wathi, Ndimsulwa nobukumkani bam phambi koYehova, kude kuse ephakadeni, ngamagazi ka-Abhinere unyana kaNere;
29 makabe phezu kwentloko kaYowabhi, naphezu kwendlu yonke kayise; makanganqunyulwa angabikho endlwini kaYowabhi umntu obhobhozayo, oneqhenqa, osimelela ngentonga, owa ngekrele, oswele ukudla.
30 UYowabhi noAbhishayi umninawa wakhe bambulala ke uAbhinere, ngenxa enokuba ebembulele uAsaheli umninawa wabo eGibheyon emfazweni.
31 Wathi uDavide kuYowabhi nakubantu bonke anabo, Krazulani iingubo zenu, nibhinqe ezirhwexayo, nimmbambazelele uAbhinere. UDavide ukumkani walilandela ithala.
32 Bamngcwabela eHebron uAbhinere. Waliphakamisa ukumkani ilizwi lakhe, walila engcwabeni lika-Abhinere. Balila abantu bonke.
33 Ukumkani wamenzela isimbonono uAbhinere, wathi, Angafa ngokufa kwesidenge na uAbhinere?
34 Izandla zakho bezingakhonkxwanga, iinyawo zakho bezingafakwanga amakhamandela obhedu, Uwe njengowa phambi kwamabhedengu. Baphinda bonke abantu bamlilela.
35 Bonke abantu beza kumdlisa uDavide isonka, kusesemini. Wafunga uDavide, esithi. UThixo makenjenje kum, aqokele ukwenjenje, ukuba ndithe, lingekatshoni ilanga, ndeva isonka, nokuba yinto eyiyimbi.
36 Bakugqala oko bonke abantu, kwalunga emehlweni abo; njengokuba konke abekwenza ukumkani bekulunga emehlweni abantu bonke.
37 Bazi ke abantu bonke namaSirayeli onke ngaloo mini, ukuba ukubulawa kuka-Abhinere, unyana kaNere, bekungaphume kukumkani.
38 Wathi ukumkani kubakhonzi bakhe, Anazi na, ukuba namhlanje kuwe umthetheli, umntu omkhulu kwaSirayeli?
39 Ke ndisebuthathaka, ndisathanjiswa namhla ukuba ndibe ngukumkani; la madoda, oonyana bakaTseruya, alukhuni kum. Akwaba uYehova angambuyekeza umenzi wobubi kwangobubi bakhe.


text:
ULUTSHA LUYABUZA
Ndingazilungisa Njani Iimpazamo Zam?
Yintoni obuya kuyenza wena?
Funda ngoko kwenzeka kuKarina, kuze kube ngathi oku kwenzeka kuwe. Ubunokwenza ntoni ukuba ubukwimeko efana neyakhe?
UKarina uthi: “Ngeny’ imini ndandibalekis’ imoto ndisiya esikolweni, ndamiswa lipolisa laza landibhala itikiti. Ndandikhathazekile! Ndaxelela uMama, wathi mandichazele uTata kodwa ndandingafuni ukuyenza ke leyo.”
Yintoni obuya kuyenza wena?
Indlela Yokuqala: Uthula uthi cwaka, ngethemba lokuba uTatakho akasoze ayazi.
Indlela Yesibini: Uxelela uTatakho yonke into eyenzekileyo.
Unokufuna ngamandla ukukhetha Indlela Yokuqala. Umamakho unokucinga ukuba uthethile notata wakho wamchazela yonke into. Zikho izizathu ezibangela ukuba kufuneke uthethe ngeempazamo ozenzayo—enoba zibandakanya itikiti lamapolisa okanye akunjalo.
Izizathu ezithathu ezibangela uvume iimpazamo zakho
1. Yinto efanelekileyo omele uyenze. Xa ithetha ngendlela amaKristu amele azenze ngayo izinto, iBhayibhile ithi: “Sinqwenela ukuziphatha ngokunyaniseka kwizinto zonke.”—Hebhere 13:18.
“Ndizama ukunyaniseka nokuba ngumntu onokuthenjwa—ndizivuma ngoko nangoko iimpazamo endizenzayo.”—UAlexis.
2. Abantu badla ngokukuxolela xa uzivuma iimpazamo zakho. IBhayibhile ithi: “Okugubungelayo ukunxaxha kwakhe akayi kuphumelela, kodwa okuvumayo aze akushiye uya kwenzelwa inceba.”—IMizekeliso 28:13.
“Akululanga ukuvuma iimpazamo, kodwa uye uthenjwe ngabantu xa usenjenjalo. Uye ubonakale ukuba unyanisekile. Imeko iyatshintsha ibe ngcono xa uvuma impazamo oyenzileyo.”—URichard.
3. Okona kubalulekileyo kukuba, ukuvuma iimpazamo kuvuyisa uYehova uThixo. IBhayibhile ithi: “Umntu otenxayo uyinto ecekisekayo kuYehova, kodwa ukusondelelana naye kokwabo bathe tye.”—IMizekeliso 3:32.
“Emva kokuba ndenze impazamo enkulu, ndaqonda ukuba kufuneka ndiyichaze. UYehova wayengasoze andisikelele xa izinto ndingazenzi ngendlela yakhe.”—URachel.
UKarina wayilungisa njani impazamo yakhe? Akazange amchazele utata wakhe ngetikiti awayelifumene. Kodwa wayengazukukwazi ukuyifihla oko loo nto. UKarina uthi: “Emva kwexesha elingangonyaka, xa utata wayejonge iphepha leinshorensi, waqaphela itikiti elibhalwe ngegama lam. Ndaba sengxakini enkulu, nomama waba nomsindo kuba ndingazange ndimxelele utata!”
Isifundo: UKarina uthi: “Ukufihla iimpazamo akuzilungisi izinto. Uye uphendule ngazo ngenye imini.”
Unokufunda okuthile kwiimpazamo zakho
Wonke umntu uyazenza iimpazamo. (Roma 3:23; 1 Yohane 1:8) Ukuzivuma kwangoko kubonisa ukuba siqolile.
Inqanaba elilandelayo lelokuba ufunde kwiimpazamo zakho. Ngelishwa ulutsha oluninzi alufundi kwiimpazamo zalo! Lunokucinga ngendlela uPriscilla awayecinga ngayo xa wathi: “Ndandiphoxeka kakhulu xa ndisenza iimpazamo. Ndandingazithembanga ngoko iimpazamo zam zaba ngathi ngumthwalo onzima emagxeni am. Ndandisithi akho yam.”
Ngaba nawe ukhe uvakalelwe ngale ndlela? Ukuba kunjalo, khumbula ukuba ukuhlala ucinga ngeempazamo ezenzekayo kufana nokungayijongi indlela ngoxa uqhub’ imoto. Ukuhlala ucinga ngezinto ezenzekayo kuya kukushiya uziva kungekho yakho, ungabi nawo namandla okujongana nekamva.
Kutheni ungakhe uzijonge kakuhle izinto?
“Cingisisa ngeempazamo owakha wazenza, funda kuzo ukuze ungaphindi uzenze. Suhlala ucinga ngazo zide zikudimaze.”—UElliot.
“Kwiimpazamo endakha ndazenza ndiye ndizame ukukhangela into endinokuyifunda kuzo, oko kundinceda ndikwazi ukwenza izinto ngendlela eyahlukileyo kwixesha elizayo. Loo nto indinceda ndikhule.”—UVera.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
6 Kwathi ngonyaka wamakhulu amane anamashumi asibhozo emva kokuba oonyana bakaSirayeli bephumile kwilizwe laseYiputa,+ kunyaka wesine,+ ngenyanga kaZivi,+ oko kukuthi, inyanga yesibini,+ emva kokuba uSolomon ebe ngukumkani kwaSirayeli, wamakhela uYehova indlu.+
2 Yaye indlu awayakhela+ uYehova uKumkani uSolomon yayinobude obuziikubhite ezingamashumi amathandathu,+ nezingamashumi amabini ububanzi, neekubhite ezingamashumi amathathu ukuphakama.+
3 Kwaye iveranda+ eyayingaphambili kwitempile yendlu yayiziikubhite ezingamashumi amabini ubude, ngaphambi kwecala elibanzi lendlu. Ubunzulu babuziikubhite ezilishumi, ngaphambili endlwini.
4 Wahlabela mgama wayenzela indlu iifestile ezinamanqwanqwa acuthekileyo.+
5 Ngokubhekele phaya, ecaleni kodonga lwendlu wakha macala onke isakhiwo esisecaleni, ecaleni kweendonga zendlu macala onke etempile nakwelona gumbi lingaphakathi,+ waza wenza amagumbi asecaleni+ macala onke.
6 Igumbi elisecaleni elilelona lisezantsi lalinobubanzi obuziikubhite ezintlanu, yaye eliphakathi laliziikubhite ezintandathu ububanzi, elesithathu lalinobubanzi obuziikubhite ezisixhenxe; kuba wayenze ungqameko+ macala onke ngaphandle endlwini, ukuze lingayami ezindongeni zendlu.+
7 Ke yona indlu, ngoxa yayisakhiwa, yayiyeyamatye ekwari+ awayesele egqityiwe ekwakhiweni kwayo; ke zona izando namazembe okanye naziphi na izixhobo zentsimbi, azizange ziviwe endlwini+ ngoxa yayisakhiwa.
8 Umnyango+ wegumbi elisecaleni elilelona lisezantsi wawungakwicala lasekunene lendlu, yaye babeye benyuke ngezinyuko ezimajikojiko baye kweliphakathi, baze ukusuka kweliphakathi benyuke baye kwelesithathu.
9 Ngapha koko, waqhubeka esakha indlu ukuze ayigqibe,+ waza wayigubungela indlu ngemiqadi noluhlu lwemisedare.+
10 Ngaphezu koko, wakha amagumbi asecaleni+ ecaleni kwendlu iphela, ukuphakama kwawo kuziikubhite ezintlanu, kwaye ayayanyiswe endlwini ngamaplanga+ omthi womsedare.
11 Ngelo xesha, kwafika ilizwi likaYehova kuSolomon,+ lisithi:+
12 “Ngokubhekisele kule ndlu uyakhayo, ukuba uya kuhamba emimiselweni yam+ uze uyenze imigwebo yam+ yaye uyigcine yonke imiyalelo yam ngokuhamba kuyo,+ nam ngokuqinisekileyo ndiya kuliphumeza kuwe ilizwi lam endalithethayo kuDavide uyihlo;+
13 kwaye eneneni ndiya kuhlala phakathi koonyana bakaSirayeli,+ yaye andiyi kubashiya abantu bam amaSirayeli.”+
14 USolomon waqhubeka eyakha indlu ukuze ayigqibe.+
15 Kwaye wakha iindonga zendlu ngaphakathi ngamaplanga omsedare. Ukususela emgangathweni wendlu kuse emiqadini yesilingi wayaleka ngamaplanga ngaphakathi; yaye waqhubeka ewaleka umgangatho wendlu ngamaplanga ejunipha.+
16 Ngapha koko, wakha iikubhite ezingamashumi amabini kumacala angasemva kwendlu ngamaplanga omsedare, ukususela emgangathweni kuse emiqadini, waza wakha ngaphakathi kwelona gumbi lingaphakathi,+ eYona Ngcwele.+
17 Kwaye indlu yaba ziikubhite ezingamashumi amane, oko kukuthi, itempile+ engaphambi kwayo.+
18 Kwaye umsedare owawungaphakathi endlwini wawunezihombiso ezikroliweyo ezimilise okwethangazana+ nezezidanga zeentyatyambo.+ Yayingumsedare yonke; kwakungekho litye libonakalayo.
19 Yaye walilungisa ngaphakathi+ elona gumbi lingaphakathi, ukuze ayibeke apho ityeya+ yomnqophiso+ kaYehova.
20 Kwaye elona gumbi lingaphakathi laliziikubhite ezingamashumi amabini ubude,+ neekubhite ezingamashumi amabini ububanzi, neekubhite ezingamashumi amabini ukuphakama; yaye walaleka ngegolide esulungekileyo,+ waza waleka isibingelelo+ ngomsedare.
21 Yaye uSolomon waqhubeka eyaleka+ indlu ngaphakathi ngegolide esulungekileyo,+ waza wanqamlezisa+ umxokelelwane wegolide ngaphambi kwelona gumbi lingaphakathi,+ wayaleka ngegolide.
22 Kwaye wayaleka ngegolide indlu iphela,+ de yagqitywa yonke indlu; yaye sonke isibingelelo+ esasingakwelona gumbi lingaphakathi wasaleka ngegolide.+
23 Ngapha koko, wenza iikherubhi ezimbini+ zomthi oneoli kwelona gumbi lingaphakathi, nganye yazo iziikubhite ezilishumi ukuphakama kwayo.+
24 Yaye iphiko elinye lekherubhi laliziikubhite ezintlanu, nelinye iphiko lekherubhi liziikubhite ezintlanu. Yayiziikubhite ezilishumi ukususela kwincam yephiko layo ukusa kwincam yephiko layo.+
25 Yaye ikherubhi yesibini yayiziikubhite ezilishumi. Zombini ezi kherubhi zazinomlinganiselo ofanayo nembonakalo efanayo.
26 Ukuphakama kwenye ikherubhi kwakuziikubhite ezilishumi, yaye kwakunjalo nangenye ikherubhi.
27 Waza wabeka iikherubhi ngaphakathi kwindlu engaphakathi, ukuze oluleke amaphiko eekherubhi.+ Ngaloo ndlela iphiko lenye lafika edongeni yaye iphiko lenye ikherubhi lalifika kolunye udonga; kwaye amaphiko azo ayesesazulwini sendlu, iphiko lifikelela ephikweni.+
28 Ngaphezu koko, wazaleka ngegolide iikherubhi.+
29 Ezindongeni zonke zendlu macala onke wakrola imikrolo yeekherubhi+ neyemithi yesundu+ nemikrolo yeentyatyambo,+ ngaphakathi nangaphandle;
30 nomgangatho+ wendlu wawaleka ngegolide, ngaphakathi nangaphandle.
31 Kwaye umnyango welona gumbi lingaphakathi wawenza ngeengcango+ zomthi+ oneoli: iintsika ezisecaleni, imigubasi nesihlanu.
32 Iingcango ezimbini yayizezomthi oneoli, yaye kuzo wakrola imikrolo yeekherubhi neyemithi yesundu nemikrolo yeentyatyambo, waza wazaleka ngegolide; yaye igolide wayifaka kwiikherubhi nakwimithi yesundu.
33 Kwaye leyo yindlela awenza ngayo emnyangweni wetempile, imigubasi yomthi oneoli, unamacala amane alinganayo.
34 Yaye iingcango ezimbini yayizezomthi wejunipha.+ Iingcango ezimbini zomnyango zazijikeleza kwiihenjisi, neengcango ezimbini zolunye ucango zazijikeleza kwiihenjisi.+
35 Yaye wenza imikrolo yeekherubhi neyemithi yesundu nemikrolo yeentyatyambo, waza waleka igolide phezu kweembonakaliso.+
36 Waqhubeka wakha intendelezo engaphakathi+ enezintlu ezintathu+ zamatye aqingqiweyo noluhlu lwemiqadi yomsedare.
37 Ngonyaka wesine indlu kaYehova yayinesiseko sayo,+ ngenyanga enguZivi;+
38 yaye ngonyaka weshumi elinanye, ngenyanga enguBhuli, oko kukuthi, inyanga yesibhozo, indlu yayigqityiwe+ ngokweenkcukacha zayo zonke nokuyilwa kwayo konke;+ kangangokuba wayakha iminyaka esixhenxe.
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
1 Kumkani 6
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 25
1 Kwafika ilizwi likaYehova kum, lisithi,
2 Nyana womntu, bhekisa ubuso bakho koonyana baka-Amon, uprofete ngabo,
3 uthi koonyana baka-Amon, Liveni ilizwi leNkosi uYehova. Itsho iNkosi uYehova ukuthi, Ngenxa enokuba usithi kwingcwele yam, Tshotsho! ngokuba ihlanjelwe; nakumhlaba wakwaSirayeli, Tshotsho! ngokuba wenziwe kwaba senkangala; nakwindlu yakwaYuda, Tshotsho! ngokuba bathinjiwe:
4 ngako oko, yabona, ndikunikela koonyana basempumalanga, ukuba bamele kuwe, bamise iingqili zabo kuwe, benze neendawo zokuhlala kwabo kuwe. Bona baya kudla iziqhamo zakho, basele amasi akho.
5 Ndiya kuyenza iRabha ibe likriwa leenkamela, eloonyana baka-Amon ndilenze libe yindawo yokubutha kwemihlambi; nazi ukuba ndinguYehova.
6 Ngokuba itsho iNkosi uYehova ukuthi, Ngenxa enokuba ubethe esandleni sakho, wangqisha ngonyawo, wawuvuyela umhlaba wakwaSirayeli ngokucekisa komphefumlo:
7 ngako oko, yabona, ndisolula phezu kwakho isandla sam, ndikunikele ezintlangeni, ukuba ube lixhoba, ndikunqumle ezizweni, ndikwenze udake, ungabikho emazweni. Ndiya kukutshabalalisa; wazi ukuba ndinguYehova.
8 Itsho iNkosi uYehova ukuthi, Ngenxa enokuba besithi ooMowabhi, noSehire, Yabonani, injengeentlanga zonke indlu yakwaYuda:
9 ngako oko, yabonani, ndivula icala likaMowabhi, ndithabathela emizini yakhe, kwesekupheleni kwakhe, eligugu lelizwe, iBhete-yeshimoti, neBhahali-mehon, ndise eKiriyatayim.
10 Ndolivulela oonyana basempumalanga, kunye neloonyana baka-Amon, ndibanike limiwe, ukuze bangabi sakhunjulwa ezintlangeni oonyana baka-Amon;
11 ndenze izigwebo kwaMowabhi; bazi ukuba ndinguYehova.
12 Itsho iNkosi uYehova ukuthi, Ngenxa enokuba uEdom esebenze ngokuphindezela impindezelo kwindlu yakwaYuda, wazeka ityala elikhulu ngokuphindezela kubo:
13 ngako oko itsho iNkosi uYehova ukuthi, Ndiya kusolula isandla sam naphezu kwelakwaEdom, ndinqumle kulo umntu nenkomo; ndilibharhise, kuthabathele kwaTeman; bawe likrele, kuse nakwaDedan.
14 Ndiya kuphindezela kwaEdom ngesandla sabantu bam amaSirayeli, benze kwaEdom ngokomsindo wam nangokobushushu bam; bakwazi ke ukuphindezela kwam; itsho iNkosi uYehova.
15 Itsho iNkosi uYehova ukuthi, Ngenxa yokwenza kwamaFilisti ngempindezelo, ephindezela ngempindezelo, ecekisa emphefumlweni, esonakalisa, enobutshaba obungunaphakade:
16 ngako oko itsho iNkosi uYehova ukuthi, Yabona, ndiya kusolula isandla sam phezu kwamaFilisti, ndiwanqumle amaKreti, ndiwatshabalalise amasalela aselunxwemeni lolwandle.
17 Ndiya kwenza kuwo iimpindezelo ezinkulu, ezishushu; bazi ukuba ndinguYehova, ekwenzeni kwam impindezelo kuwo.


text:
Chapter 2
1 Kungoko ndithi, Akunakuziphendulela, mntundini ugwebayo, nokuba ungubani; kuba ngokugweba omnye, uzigweba kwawena; kuba wena ugwebayo wenza kwaezo zinto.
2 Siyazi ke ukuba isigwebo sikaThixo siwa ngokwenyaniso phezu kwabo bazenzayo izinto ezinjalo.
3 Ucinga na ke, mntundini ugweba abo bazenzayo izinto ezinjalo, ube usenza kwazona nawe, ukuthi, uya kusisaba na wena isigwebo sikaThixo?
4 Okanye uyabudela na ubutyebi bobubele bakhe, nonyamezelo, nokuzeka kade umsindo; ungazi ukuba ububele bukaThixo bukusa enguqukweni?
5 Ke uthi, ngokuba lukhuni kwakho, nentliziyo yakho engenanguquko, uziqwebele ingqumbo, ngemini yengqumbo nokutyhilwa komgwebo onobulungisa kaThixo;
6 oya kuvuza ulowo nalowo ngokwemisebenzi yakhe:
7 abo bathi ngokomonde emsebenzini olungileyo bafune uzuko nembeko nokungonakali, abavuze ngobomi obungunaphakade;
8 ke kwabo beyelenqe, bangayithambeliyo inyaniso, basuke bathambele intswela-bulungisa, kuya kubakho umsindo nengqumbo,
9 imbandezelo noxinaniso emphefumlweni wabantu bonke abasebenza okubi, kowomYuda ukuqala, kwanakowomGrike;
10 kubekho uzuko ke, nembeko, noxolo, kubantu bonke abasebenza okulungileyo, kumYuda ukuqala, kwanakumGrike.
11 Kuba kuThixo akukho kukhetha buso.
12 Kuba bonke abonileyo bengenamthetho, baya kutshabalala ngokunjalo bengenamthetho; nabo bonke abonileyo benomthetho, baya kugwetywa ngomthetho;
13 kuba asingabanela ukuba ngabaphulaphuli bawo umthetho, abangamalungisa kuThixo; ngabenzi bawo umthetho abaya kugwetyelwa.
14 Kuba xa abeentlanga bathi, bengenamthetho, benze ngemvelo okomthetho, abo, bengenamthetho nje, bangumthetho kubo ngokwabo:
15 bona bawubonakalalisayo umsebenzi womthetho, ubhalwe ezintliziyweni zabo, sibe isazela sabo singqinelana nawo, zibe izicamango zabo zimangalelana, ziphathe kuziphendulela.
16 Kuya kuba njalo mhlenikweni uThixo aya kuzigweba izinto ezifihlakeleyo zabantu, ngokweendaba zam ezilungileyo ngoYesu Kristu.
17 Uyabona, wena unegama lokuba ungumYuda, wayame ngomthetho; uqhayisa ngoThixo;
18 uyakwazi ukuthanda kwakhe; uzicikida izinto ezahlukeneyo, uwutyelwe umthetho;
19 kananjalo wena ukholose ngokuthi uNokeli weemfama, ulukhanyiselo lwabo basebumnyameni,
20 umluleki wabaswele ukuqonda, umfundisi weentsana, onesimilo sokwazi nesenyaniso emthethweni.
21 Ndithi, wena ke umfundisayo omnye, akuzifundisi? Wena ke uvakalisa ukuthi, makungebiwa, uyeba?
22 Wena ke uthi, makungakrexezwa, uyakrexeza? Wena ke ukruqukileyo zizithixo, uphanga iitempile?
23 Wena ke uqhayisa ngomthetho, uyamhlazisa uThixo ngokugqitha umthetho?
24 Kuba igama likaThixo linyeliswa ngenxa yenu phakathi kwazo iintlanga, njengoko kubhaliweyo.
25 Kuba ulwaluko luyanceda okunene, ukuba uyawenza umthetho; kodwa ukuba ungumgqithi womthetho, ulwaluko lwakho lusuke lwaba kukungaluki.
26 Ngoko ke, ukuba ongalukileyo uthi azigcine izimiselo zomthetho, akuyi kuthi na ukungaluki kwakhe kubalelwe ekuthini kukwaluka?
27 Kuthi ukungaluki, oko kwasemvelweni, ngokuwuzalisa umthetho, kukugwebe wena ungumgqithi-mthetho, noko unesibhalo nolwaluko?
28 Kuba umYuda asingulowo unguye ngokwangaphandle, nolwaluko asilulo olo lwangaphandle enyameni;
29 umYuda ngulowo wasemfihlekweni, nolwaluko lolwentliziyo ngomoya, kungengantetho: yena ukudunyiswa kwakhe kungaphumi bantwini, kuphuma kuThixo.


text:
Chapter 76
1 Kumongameli; eyokubethelwa ngezinto ezineentambo. Umhobe ka-Asafu. Ingoma. Waziwa kwaYuda uThixo, Likhulu kwaSirayeli igama lakhe.
2 Umnquba wakhe waba seSalem, Nekhaya lakhe eZiyon.
3 Wayaphula apho imibane yesaphetha, Ingweletshetshe, nekrele, nezixhobo zemfazwe. (Phakamisani.)
4 Ukhanyile, uyingangamsha ngaphezu kweentaba zokuqwenga.
5 Babhunyulwe abantliziyo iyimbalasane, Balala umlala kanye, Akazifumana izandla zawo onke amakroti.
6 Ekukhalimeni kwakho, Thixo kaYakobi, Kwasindwa bubuthongo iinqwelo zokulwa namahashe.
7 Unguwena wena woyikekayo; Ngubani na onokuma phambi kwakho, wakuba nomsindo?
8 Emazulwini usivakalisile isigwebo; Loyika ihlabathi, lazola,
9 Ekusukeni kukaThixo ukuba agwebe, Abasindise bonke abalulamileyo behlabathi. (Phakamisani.)
10 Ngokuba ubushushu bomntu buya kuba ngumbulelo kuwe; Uya kuwabhinqa amasalela obushushu.
11 Bhambathisani, nisizalise isibhambathiso kuYehova uThixo wenu; Bonke abamngqongileyo mabeze nezithabathaba kofanele kukoyikwa.
12 Uya kunqumla ukufutha kweenganga, Uyoyikeka kookumkani behlabathi.


text:
Chapter 25
1 AmaSirayeli ahlala eShitim. Baqala abantu bahenyuza neentombi zakwaMowabhi.
2 Zababizela abantu emibingelelweni yoothixo bazo; badla abantu, banqula oothixo bazo.
3 AmaSirayeli azibandakanya ke noBhahali-pehore. Wavutha umsindo kaYehova kumaSirayeli.
4 Wathi uYehova kuMoses, Thabatha bonke abaziintloko zabantu, ubabethelele abanetyala emnqamlezweni kuYehova phambi kwelanga, kubuyiswe ukuvutha komsindo kaYehova kumaSirayeli.
5 Wathi uMoses kubagwebi bakwaSirayeli, Bulalani elowo abantu bakhe, abazibandakanyileyo noBhahali-pehore.
6 Kwabonakala ke indoda yakoonyana bakaSirayeli, ifika isondeza kubazalwana bayo umMidiyanekazi emehlweni kaMoses, nasemehlweni ebandla lonke loonyana bakaSirayeli, ababelila emnyango wentente yokuhlangana.
7 Wabona uPinehasi, unyana kaElazare, unyana ka-Aron umbingeleli, wesuka phakathi kwebandla, wathabatha umkhonto ngesandla sakhe.
8 Wayilandela indoda engumSirayeli, waya egumbini, wabahlaba amahlanza bobabini, indoda engumSirayeli, nenkazana leyo esiswini sayo. Sathintelwa ke isibetho koonyana bakaSirayeli.
9 Abafayo ngesibetho baba ngamawaka amashumi amabini anamane.
10 Wathetha uYehova kuMoses, esithi,
11 UPinehasi, unyana kaElazare, unyana ka-Aron umbingeleli, ububuyisile ubushushu bam koonyana bakaSirayeli, ekukhweleteni kwakhe njengekhwele lam phakathi kwabo, ukuze ndingabagqibi oonyana bakaSirayeli ngekhwele lam.
12 Yithi ngoko, Yabona, ndimnika umnqophiso wam woxolo,
13 ube ngumnqophiso wobubingeleli obungunaphakade, kuye nakwimbewu yakhe emva kwakhe, ngenxa enokuba ebenekhwele ngoThixo wakhe, wabacamagushela oonyana bakaSirayeli.
14 Igama lendoda engumSirayeli, leyo yahlatywayo, yahlatywa nomMidiyanekazi, ibinguZimri unyana kaSalu, inkulu yendlu yooyise kwaSimon.
15 Igama lenkazana leyo yahlatywayo ingumMidiyanekazi, belinguKozibhi, intombi kaTsure, obeyintloko yezizwe zendlu yooyise kwaMidiyan.
16 Wathetha uYehova kuMoses, esithi,
17 Wabandezeleni amaMidiyan niwaxabele;
18 ngokuba wona anibandezele ngamayelenqe awo abewenzile kuni, ngenxa yendawo kaPehore, nangenxa yendawo kaKozibhi, intombi yenkulu yakwaMidiyan, udade wabo, owahlatywa ngomhla wesibetho ngenxa yendawo kaPehore.


text:
Chapter 17
1
1 Kwaye kukho indoda yelasezintabeni zakwaEfrayim egama linguMika.
2 Yathi kunina, Iwaka lesilivere elinakhulu-nye elalithatyathwe kuwe, owashwabula ngenxa yalo, kananjalo wathetha ngalo ezindlebeni zam, yabona, isilivere leyo inam; yathatyathwa ndim. Wathi unina, Usikelelwe, nyana wam, nguYehova.
3 Walibuyisela kunina iwaka lesilivere elinakhulu-nye. Wathi unina, Ndiyingcwalisile yonke isilivere leyo kuYehova; iphuma esandleni sam ukuba ibe yeyonyana wam, enze umfanekiso oqingqiweyo nomtyhido; ndiyibuyisela kuwe ke ngoko.
4 Wayibuyisela ke kunina isilivere. Wawathabatha unina amakhulu omabini esilivere, wawanika umnyibilikisi, wenza ngawo umfanekiso oqingqiweyo nomtyhido; waba sendlwini kaMika.
5 Indoda leyo inguMika ibinendlu yoothixo, yayenze iefodi nemilondekhaya; yayimisele omnye koonyana bayo, waba ngumbingeleli wayo.
6 Ngaloo mihla bekungekho kumkani kwaSirayeli; elowo wenza oko kuthe tye emehlweni akhe.
7 Ke kaloku kwakukho umfana waseBhetelehem yakwaYuda, wasemlibeni wakwaYuda, ongumLevi, engumphambukeli khona.
8 Yahamba indoda leyo, isuka kuloo mzi eBhetelehem yakwaYuda, yaya kuphambukela apho ingafumana indawo. Yafika kweleentaba lakwaEfrayim endlwini kaMika, ihamba uhambo lwayo.
9 Wathi uMika kuyo, Uvela phi na? Yathi kuye, NdingumLevi waseBhetelehem yakwaYuda; ndiya kuphambukela apho ndingafumana indawo.
10 Wathi uMika kuyo, Hlala nam, kum ube ngubawo nombingeleli; ndokunika mna ishumi lesilivere ngomnyaka, ndikuxhase ngento eziingubo nekukudla. Waya ke umLevi lowo.
11 Kwakholeka kumLevi ukuhlala nale ndoda. Loo mfana waba njengomnye woonyana bayo kuyo.
12 Wammisela uMika umLevi lowo, waba ngumbingeleli kuye umfana lowo; waba sendlwini kaMika.
13 Wathi uMika, Kaloku ndiyazi ukuba uYehova uya kundenzela okulungileyo; ngokuba ndinombingeleli ongumLevi.


text:
Chapter 21
1 Ndabona izulu elitsha, nomhlaba omtsha; kuba elokuqala izulu nowokuqala umhlaba udlule, nolwandle alusekho.
2 Ndaza mna, Yohane, ndawubona umzi ongcwele, iYerusalem entsha, usihla uvela kuThixo, uphuma emazulwini, ulungisiwe njengomtshakazi ehonjiselwe indoda yakhe.
3 Ndeva izwi elikhulu liphuma emazulwini, lisithi: Yabona, umnquba lo kaThixo unabantu; Uya kuhlala nabo emnqubeni, Bona babe ngabantu bakhe, Yena uThixo abe nabo, enguThixo wabo;
4 Azisule uThixo zonke iinyembezi emehlweni abo, Kungabi sabakho kufa, Kungabi sabakho nasijwili, nakukhala, nantlungu; Ngokuba izinto zokuqala zigqithile.
5 Waza lowo uhleli phezu kwetrone wathi, Uyabona, izinto zonke ndizenza ntsha. Athi kum, Bhala; ngokuba lawo ngamazwi ayinyaniso, athembekileyo.
6 Wathi kum, Kwenzekile; mna ndinguAlfa no-Omega, isiqalo nesiphelo; mna ndomnika lowo unxaniweyo emthonjeni wamanzi obomi, ngesisa.
7 Lowo weyisayo uya kuzidla ilifa izinto zonke; ndiya kuba nguThixo wakhe, yena abe ngunyana wam.
8 Ke wona amagwala, nabangakholwayo, nabangamasikizi, nababulali, nabenzi bombulo, nabakhafuli, nabakhonzi bezithixo, nawo onke amaxoki, isabelo sawo siya kuba sedikeni elivutha umlilo nesulfure. Oko kukufa kwesibini.
9 Kwaza kweza kum esinye sezithunywa zezulu ezisixhenxe, ezineengqayi ezisixhenxe, ezizele zizibetho zosixhenxe zokugqibela, sathetha nam sisithi, Yiza apha, ndikubonise umtshakazi, umfazi wayo iMvana.
10 Sandisa ndikuMoya entabeni enkulu, ephakamileyo, sandibonisa umzi omkhulu, iYerusalem engcwele, usihla uphuma emazulwini, uvela kuThixo,
11 unobuqaqawuli bukaThixo; isikhanyiso sawo sifana nelitye elinqabileyo kakhulu, langa lilitye leyaspisi ebengezela njengekristale.
12 Kananjalo unodonga olukhulu oluphakamileyo. Unamasango alishumi elinamabini, phezu kwamasango unezithunywa zezulu ezilishumi elinazibini; kubhalwe kuwo amagama angawezizwe ezilishumi elinazibini zoonyana bakaSirayeli;
13 ngasempumalanga ingamasango mathathu, ngasentla ingamasango mathathu, ngasezantsi ingamasango mathathu, ngasentshonalanga ingamasango mathathu.
14 Udonga lomzi lunamatye eziseko alishumi elinamabini, kuwo ingamagama abapostile abalishumi elinababini bayo iMvana.
15 Lowo ubethetha nam wayenengcongolo yegolide, ukuba awulinganise umzi lowo, namasango awo, nodonga lwawo.
16 Umzi lowo umbombo-ne ukuma kwawo; ubude bawo bungangobubanzi bawo. Wawulinganisa umzi lowo ngengcongolo, wazitadiya ezilishumi linazibini lamawaka; ubude nobubanzi nokuphakama kwawo kuyalingana.
17 Walulinganisa nodonga lwawo, ikhulu elinamanci mane anesine leekubhite, ngokomlinganiso womntu, oko kukuthi, wesithunywa sezulu.
18 Isakhiwo sodonga lwawo yiyaspisi; Umzi yigolide engcwengekileyo, efana negilasi ebonakalelayo,
19 Namatye eziseko zodonga lomzi ayevathiswe ngamatye onke anqabileyo. Elokuqala ilitye lesiseko yiyaspisi, elesibini yisafire, elesithathu yikalikedo, elesine yismarado,
20 elesihlanu yisardonisi, elesithandathu yisardiyo, elesixhenxe yikrizolite, elesibhozo yibherilo, elesithoba yitopazi, eleshumi yikrizoprazi, eleshumi elinalinye yihakinto, eleshumi elinambini yiametiste.
21 Namasango lawo alishumi elinamabini aziiperile ezilishumi elinambini, lalelo isango ngalinye lenziwe ngaperile-nye; nesitrato somzi yigolide engcwengekileyo, njengegilasi ebonakalelayo.
22 Andibonanga tempile kuwo, kuba iNkosi uThixo uSomandla nayo iMvana yitempile yawo.
23 Umzi lowo awufuni langa, kwanayo inyanga, kuba ubuqaqawuli bukaThixo buwukhanyisela, nayo iMvana isisibane sawo.
24 Iintlanga zabo basindiswayo ziya kuhamba ekukhanyeni kwawo; ookumkani bomhlaba bazise kuwo uzuko nembeko yabo.
25 Amasango awo akasayi kuvalwa mini (kuba ubusuku abuyi kubakho khona).
26 Baya kuzisa uzuko nembeko yeentlanga ezo kuwo.
27 Akusayi kungena kuwo nanye into eyenza inqambi, eyenza isikizi, nobuxoki; abaya kungena ngabo bodwa babhalwe encwadini yobomi yeMvana.


text:
Inkampani ye-Ningbo MH yasungulwa kwi-1999, ekhethekileyo kwiimpahla zengubo kunye nezinto zokuthambisa. Emva kweminyaka yokuphuhliswa, uMH usethe ubudlelwane bezoshishino kunye namazwe angama-150, inkampani ye-Mh ithathwa ngokuba yi-"Top 500 China Industry Industry" kunye ne "AAA Trustworthy Company", kunye ne "MH" yezorhwebo ebizwa ngokuba yi-AHA. .
Ngokuphuhliswa kweeminyaka ze-16, ngoku u-MH unabasebenzi be-3,500, ii-5 ezinkulu zokuvelisa iziseko (i-382000m2 epheleleyo), ngokuvelisa amandla ukuya kwi-1500tons / ngenyanga Intambo yokuthunga, I-200tons / inyanga intambo eluhlaza, kunye ne-700,000y / inyanga lace umgubo. UMH naye wabeka ukusebenzisana kwexesha elide kunye nabakhiqizi be-1500 ngaphezu kwe-1000 uhlobo oluhlukileyo izinto zokwakha.
Ngoku i-MH ineofisi ze-40 ze-oversea kwilizwe elihlukileyo, ukunika abathengi iimpendulo ngokukhawuleza inkonzo yangaphakathi, kunye ne-ERP yethu, i-MH APP kunye nezinye iinkqubo ze-IT, i-MH inokunikezela ngeenkonzo zomntu ngamnye. Kungakhathaliseki ukuba unxibelelwano lomthengi kunye ne-MH, nge-imeyile, ngefeksi, umnxeba, i-APP IM okanye ubuso nobuso, umthengi unokuhlala efumana inkonzo esebenzayo, esheshayo kunye nengcali.
I-MH iya kwenza imizamo eqhubekayo yokudala ubukumkani bobugcisa, ukubonelela abathengi ngeqela elipheleleyo, ixabiso elifanelekileyo, ukuhanjiswa kwexesha, ukusetyenziswa kwezinto eziphathekayo ezifanelekileyo.